OMUTUBA GWA NAKATANZA ENAKUKUBA – EKIKA KY'ENGO\nOKUKYALA KW’OWAKASOLYA K’EKIKA KY’ENGO – OMUTAKA MUTESAASIRA KU MUTUBA GWA NAKATANZA E NAKUKUBA KYADDONDO NGA 22-07-2017:\nKu Lwomukaaga nga 22-07-2017. Ab’omutuba gwa Nakatanza Lubowa Zimbennene e Nakukuba Kyaddondo nga bakulembeddwamu Omutaka Kibuuka Muleme omukulu w’omutuba guno b’akyaza Ow’akasolya Omutaka Mutesaasira Keeya Tendo Namuyimba II ku butaka bw’omutuba e Nakukuba mu Kyaddondo. Guno gwe gumu ku mikolo Jjajja Mutesaasira gye yatandika ng’alambula bazzukulu be, n’abakulembeze abalala ku Masiga N’emituba egy’etuukira mu kika.\nOmutaka Mutesaasira yatuukira mu mizira okuva mu bazirango, w’aliwo abagoma era n’atandika emikolo n’okusimba omuti – bajjajja ab’amasiga, Katikkiro awamu n’omutaka Nakatanza nabo b’asimba emiti, oluvannyuma yalambuzibwa obutaka, embuga awamu n’ennyumba. Omumbejja Nakintu Eron yeyakulembera essaala mu kiggwa. Omutaka Mutesaasira y’eyanjula mu kiggwa n’asaba obuyonjo bw’ongerwe okuteekebwako essira mu kiggwa. Omukungu Kalyango Balireeete yategeeza Omutaka Mutesaasira nga Tom Kintu Nakatanza bwe yalokoka n’akulemberamu abantu abayokya ebiggwa by’omutuba gwa Nakatanza era nga bino bazaawo bizze. Omutaka yategeezebwa ng’omutuba bwe guli ku ttaka lya yiika ssatu. Oluvannyuma ye n’abagenyi abayite bafuna olw’endo lw’amazzi n’alyoka ayingira mu kidaala omukolo ne gutandika.\nOmukolo gw’atandika n’okusaba mu ddiini yabakulisitaayo ng’ekulemberwa: Abasumba – Moses Kakembo (Ow’enjovu) ow’obusumba bwe Kkungu ne Ssejengo (ow’engeye), Omubulizi James Galiwango awamu n’abayimbi abakulemberwa Omuzirango Ssennono Charles – muzzukulu wa Kavuma e Ddajje. Omusumba Kakembo yabuulira era mu kubuulira kwe: Yasoma Isaaya 1:10. Nategeeza ab’aliwo nti bye tukola ssi birungi, ettaala etandikire mu kika ky’engo. Twerongoose, tulekere awo okulwanira ettaka. Yalopera Omutaka Mutesaasira nti bannamwandu bagobebwa mu bintu bya ba bbabwe era n’asaba bajjajja bawolereze banamwandu.Yasaba tuddemu okuteeka ekitiibwa mu Katonda era tutabagane ng’aboluganda. Oluvannyuma waliwo okw’ebaza n’okusonda okusobola okuzimba ekkanisa ya St. Peter’s Church Of Uganda Kkungu. Abasumba oluvannyuma b’asabira Omutaka Mutesaasira awamu n’abakungu b’ekika abalala.\nEkitundu ekiddako ky’atandika n’okuyimba: oluyimba lwe ggwanga, ekitiibwa kya Buganda n’oluyimba lw’ekika nga bwerulambikiddwa wammanga.\nW’aliwo amazina g’abaana ba waka.\nEbyafaayo By’omutuba Bya Ssomebwa Jjajja Luteete:\nSsozi Mwanje yaddukanya omutuba okumala ebbanga ddene. Festo Lubowa bwe yafa yasikirwa Eliyasafu Ssinabulya eyabeeranga e Seeta. Festo yafa nga 10-12-1974. Tom Kintu n’asikira Ssinabulya eyafa talaamye. Mu kiseera ekyo n’omugenzi Robert Kavuma eyabeeranga e Muyenga nga yali Katikkiro wa Mutesaasira naye weyafiira – Omutuba gw’afiirwa nnyo kuba yali aguyamba awamu n’ekika akutwaliza awamu. Tom Kintu teyalambula bazzukulu!\nMu 1994, Tom Kintu yafulumya ebbaluwa eri Ennyiriri zona Omusanvu (7) ezikola Omutuba guno ng’alonze Muleme okumumyuka. Ono omulimu agukoze. Tom Kintu yatuuka ekiseera olw’eddiini gye yali asenze nga takyasobola kutambuza nnono ya kika. Mu 2007, yawummuzibwa obuvunaanyizibwa nebukwasibwa omusigire we ava mu Luggya lwa Baanabakintu era ava mu Luteete.\nOlukiiko oluteesiteesi lw’ayanjulibwa eri Jjajja Mutesaasira nga lwe luno wammanga:\nNalubowa Jessica – Muwanika\nKanatta Willy Keeya\nNdawula Mwanje Vicent\nYayaniriza bajjajja ab’amasiga, abakungu mu kika n’abazirango bonna.\nYayanjula abakungu ab’aliwo ku mukolo ogwo:\nOmukungu Kiriibwa Mukasa – Minisita We By’obuwangwa Mu Kika\nYebaza Jjajja Mutesaasira okujja eri abazzukulu. Era neyebaza abategesi olw’okusuula eteete mu kidaala. Mu kino yasomesa nti eteete kabonero ka ssanyu mu Buganda.\nYategeeza nti mu kulambula amasiga n’emituba mwe mugenda okuva okuluŋŋamya ebifo by’obuwangwa n’ennono mu kika.\nYawabula ku kuyita abaana abato okulanya – n’ategeeza nti kino awamu n’okw’eyala bikolebwa mu maaso ga Ssaabasajja Kabaka wokka! Kabaka w’atali kuba kw’eyanjula.\nYasomesa nti Eggwanga – Kitegeeza abantu abali awamu, abalina olulimi olumu, era abalina obuwangwa obufaanana. N’olw’ekyo Buganda lye Ggwanga, Uganda yo ebeera nsi ekuŋŋaanya amawanga agenjawulo.\nYategeeza olukuŋŋaana nti erinnya lya “MUTESAASIRA” libeera lya Muntu omu yekka – Omukulembeze w’ekika ky’engo! N’asaba abazirango ababadde balituuma balekerawo!\nYayongera okuluŋŋamya nti erinnya “Ssenabulya”ssi lya bazirango. Kuba Abazirango babeera ba “Ssinabulya”. Lino ly’atandikira ku mulembe gwa Ssekabaka Nakibinge Omulwanya Mmuli. Omuzaana Nannono eyamusongoleranga emmuli mu lutalo bweyakuuma Namulondo nga Kabaka amaze okujja omukono mu ngabo – bw’atyo ye n’afuuka “NABULYA” – Obwakabaka ate Omulenzi yen’aba ng’agamba nti nze “SSINABULYA!”\nYayongera ku ky’eteete nti kabonero ka ssanyu mu Buganda era n’asaba Abazirango ku buli mukolo okw’ongera ngako wakiri olusansa ku weema enzungu ku mikolo egy’essanyu. Kuba n’ensansa nazo kabonero ka ssanyu mu Buganda.\nYasomesa nti mu kuddayo ku nnono. Jjajja Mutesaasira talaba ku bafu, taziika, era tatuuka ku biggya era nga bamulengeza birengeze mu kulambula.\nYasaba abakyala batandike okulaama naye balekerawo okulaama okuziikibwa gye bafumbirwa. Yabasaba bakirize badizibwe ku butaka bw’abwe ku biggya by’aba Jjajjaabwe!\nYategeeza nti Ekiggya kiteekwa okubaako “Olubungo” – Ng’abakulu be basooka waggulu abaana ne baddako ne wansi ne wabaawo abazzukulu.\nYebaza olw’okuuma obuwangwa n’ebiggwa era n’esaala y’omukiggwa.\nYasaba aba basazeewo okulokoka n’okusenga eddiini endala okukomyangawo ebyaffe batambule makubo g’abwe. Kuba birina okutambuzibwa okugenda mu maaso obutakoma ku muntu omu!\nYawabula nti abawala okusikira ba kitaabwe kivve era ng’omwana omuwala aba tasobola kw’ongera mu maaso musaayi gwa kitaawe! N’asaba tudde ku nnono ya bajjajjaffe.\nOmutaka Lubowa Francis Anthony – Ow’essiga lya Namuyimba e Kibuye:\nOno yeyayogera ku lw’abajjajja abakulu b’amasiga.\nYatandika n’okusaba okubirwa Omubala.\nYayaniriza abakungu olw’okujja.Yayaniriza abakulembeze ku mitendera egy’enjawulo.\nYatuusa okw’etonda kw’Omutaka Kalyango e Buvvi ataasobola kuba ku mukolo guno.\nYayanjula ab’amasiga n’emituba bano wammanga abaali ku mukolo:\nOw’omutuba Gwa Nakatanza e Nakukuba\nOw’omutuba Gwa Banda – Omutaka Henry Ssebanja\nOmumyuka wa Katikkiro w’essiga lya Kavuma e Dajje mu Busujju – omuwandiisi w’olukiiiko lw’abamasiga mu kika ky’engo – Edward Batume Mwanje.\nOmukiise wa Nakyejwe e Mabanda – Omukungu Kiriibwa Mukasa.\nOmukiise wa Mutesaasira e Butambala – Ssaalongo Sulaiman Kintu Teefe\nYebaza abategesi. Era yategeeza nti abakulu b’andiyagadde nnyo okuwulira ebiva mu bazzukulu lw’akuba enteekateeka ezikolebwa ku mikolo nga guno zibaako ebintu bingi bwe batyo ne batafuna budde bumala kuwuliriza biva mu bazzukulu.\nYakaatiriza nti “Abazirango” be balangira n’abambejja ab’ensonga! Yasomesa nti abalala balulyo lulangira abatandikira ku mulembe gwa Ssekabaka Ttembo – ng’ono yeyalagira abaana ba bakabaka batandike okw’eddira emiziro gy’abannyabwe era nga muno mwe mwava olulyo olwo. Yayongerako nti Kabaka akimanyi nti tuli balangira era ffe – abazirango- ffe tw’alula abaana b’eŋŋoma; omulimu ogukolebwa Jjajjaawo!\nYasaba abazirango okukuza ekika ky’abwe nga baky’eyagaliramu era b’ewaane nti be bakulembera Obuganda.\nTufube okukizimba kifuuke ekika eky’emalirira, eky’eyagaza, era eky’egombesa abalala.\nYasaba abazzukulu okugendanga mu buli lukiiko oluba luyitiddwa mu kika.\nBuganda ezimbibwa bika n’olw’ekyo yo teyinza kutuuka ku ntikko ng’ebika bikyali mabega!\nYabasaba beyagalire mu bajjajjaabwe bye bakola.Tuleme kw’evuma Buganda.Tuleme kw’eryamu nkwe.\nTusomese abaana nti eggwanga lyaffe kkulu nnyo.\nTudde ku bugunjufu nga bwe tw’ali edda kuba abazungu basanga bajjajjaffe bamanyi Katonda!\nYategeeza abaaliwo nti Lubaale tatta era ssi Sitaani, naye ebitabikibwamu okuva ebweru by’ebibi! Era Lubaale akwata tolina musango nga tomanyi.\nEddiini yajja n’obuwangwa obw’abwe era n’asaba abazisoma baseemu amagezi amazaale. Yesu teyajja kudibya bintu byaffe. Twasuula obuwangwa naye tudde ku bulombolombo.\nYebaza Jjajja Mutesaasira okulambula abazzukulu n’abakulembeze mu kika.\nYategeeza nti abazzukulu balina enyota y’ekika era n’abategeeza nti ffe abazirango ffe tugenda okutambuza ekika.\nSsaabawaali W’eggombolola Ye Gombe Ku Lwa Mutesaasira:\nYebaza Omutaka Mutesaasira okusiima amutambulizeko ekika mu Ggombolola ya Ssaabawaali Gombe.\nYasaba Jjajja Mutesaasira ennyumba ya Zimbennene ey’emyaka egisukka 100 efuulibwe eky’obulambuzi mu kika ky’engo.\nYayita Omutaka Nakatanza ayogere eri Abagenyi be.\nOmukulu W’omutubaGwa Nakatanza E Nakukuba Mu Kyaddondo – Omutaka Nakatanza Kibuuka Muleme Lugondamajja:\nYategeeza Ssaabawaali bw’alina okw’eyanza Obwami kuba alina obw’obwa kabaka bwa Buganda n’obw’ekika ky’engo.\nOKW’OGERA KW’OW’OMUTUBA GWA NAKATANZA LUBOWA ZZIMBENNENE E NAKUKUBA – KYADDONDO.\nKansokere ddala okw’ebaza abakyala bonna abambadde obulungi ku mukolo guno ogw’ekitiibwa. Mpozzi era mbasaba mufube mubeere eky’okulabirako eri abo abatasobodde kw’ambala bulungi ate era n’okufuba okulaga abato ennyambala ennungi ng’ojja mu bantu anti omuganda yakiraba nti: “Ennyonyi Enkulu,Yeyigiriza Ento Okubuuka.” Mwebale nnyo bambi.\nKantwale omukisa guno okw’aniriza omugenyi omukulu ow’akasolya k’ekika ky’engo n’abagenyi bonna batambudde nabo okuli; katikkiro n’olukiiko lwo, ssentebe w’abamasiga n’ab’amasiga mwenna nti mwebale kujja era mukulike amakubo.\nKantwale omukisa guno era n’ebaze abakulu b’amaggombola, abatongole b’e Mengo, abakulu b’ebika, ab’akakiiko akatwala omutala guno awamu abakolaganira awamu okutwala omutala guno mu maaso. Mpozzi n’abatuuze mwenna abasobodde okujja tujaganyize wamu okukyala kw’omutaka mu Mutuba gwa Nakatanza. Mwebale Nnyo era tubaanirizza.\nKibuuka Muleme Lugondamajja ow’omutuba gwa Lubowa Zimbenenne Nakatanza. Kitange ye Kiwanuka Nakaswa agalamidde ku mutala Nakukuba. Nva mu Luggya lwa Baanabakintu, nva mu lunnyiriri lwa Luteete ku Kasozi Basajjamira mu Ssingo, nva mu Mutuba gwe nkulembera ogwa Lubowa Zimbenenne Nakatanza. Maama anzaala wa Butiko ye Nabuguzi bw’entyo ndi muzzukulu wa Gunju e Bukalango.\nJjajja Mutesaasira tulina essanyu okulaba wano mu maka gaffe ag’obuJjajja era ag’eby’afaayo. Bajjajja bo abasooka b’otulidde mu ntebe abasinga wano batuukawo. Kati ate naawe bw’olinye mu Luggya luno – wama ssanyu gyereere.\nJjajja Mutesaasira Omutuba guno mukulu mu kika ky’affe era kino ky’ekitebe ekikulu eky’omutuba gwaffe ogwa Lubowa Zimbennene Nakatanza. Tusangibwa Nakukuba Omuluka Ssaabaddu A Eggombolola Ssaabawaali Gombe Essaza Kyaddondo.\nLUBOWA ZIMBENNENE NAKATANZA Y’ANI?\nLubowa Zimbenenne Nakatanza ye mwana wa Keeya Muleme Katotto era nga ye Mutesaasira Omukulu w’akasolya mu kika ky’engo, muzzukulu wa Kabaka Kintu e Magonga mu Busujju. Omwana ono Nakatanza kitaawe yamusigaza ku Luggya era we yamusimbira Omutuba era ayogerwako ng’owomutuba ogw’olunnyiriri lwa Kasolya ekitegeeza nti y’avaamu abalya Obwa Mutesaasira.\nBajjajjaffe abamu abagalamidde mu kifo kino bo bwe basanyukanga nga balayira nti,\n“Ewaffe Butesaasira – Omugga Bbebe – Oluligusomoka nga ndi Butesaasira. Ndidayo e Butesaasira.” Bo ng’ekkubo bwe baali balimanyi, olw’afa kati bali eyo mu nsi gye bayogerangako. Kale banaffe tuli basanga nga ekiseera kituuse.\nJjajjaffe ono bw’amala okusigala ku Butesaasira, kitaawe Kabaka Chwa Nabakka oluvannyuma lw’okutawanyizibwa Omulangira Kalemeera, yamuwa e Gomba ekyalo ekyatumibwa Bulera – alerereyo abaana abalangira baleme okukuliranga mu Lubiri. Bweyatuuka eyo kw’ekufuuka Zimba Ennene olw’okubanga nti olubiri luba lunene gw’ate bo Abalangira bazannyira watono? Ate jukira yalina Omulangira omulala gwe yali alera era nga ye gwe k’ennyini. Anti Jjajjaffe Keeya Katotto Mutesaasira yasikirwa muzzukulu we Ssemuju era nga lwe Lunnyiriri luli olw’ogerwako lwe nkakasiza ddala nti naawe mw’ova.\nJjajja nkukakasa nti nze Lubowa Nakatanza obw’esigwa obw’anteekebwamu bakitange ababiri Keeya Katotto Muleme ne Kabaka Chwa Nabakka mbukoze okutuusa olw’aleero era njakugukola. Ndayira nti abazzukulu bano bonna abali mu Mutuba guno balimala kugwawo olwo oli n’alyoka anyenya entebe yo! Wangaala ku ntebe ya bajjajjaabo olamule.\nJjajja ffe abazirango okusoma kitone eky’atuweebwa Katonda. Okusoma bwe kwajja, bajjajjaffe bakw’enyigiramu era bawandiika mu budde bw’abwe. Naye entalo, ettima ne banakigwanyizi; ebiwandiiko by’abwe by’ayokebwa mu nnyumba ya Mutesaasira mu mwaka gwa 1908 nga Kavuma ye Mutesaasira eyaliko. Kyoka era Bagenda mu maaso n’okuwandiika ebirala, waayita emyaka si mingi, omuwandiisi eyaliwo Batiibwe naye n’awummula ensi eno! Kyoka bye batulekera ebimu tukyabirina era tubikumye butiribiri.\nAbazirango tw’ayiganyizibwa nnyo olw’okulowooza nti tw’andirwanira obwakabaka. Bangi badduka obutafa, abalala b’ekweka mu bika ebirala, abatono bo bafuuka bazira okulemera mu kika ky’abwe! Kati ye ffe Abazirango! Ky’atwala ebbanga nga Kabaka Kintu talina Balangira bamuvaamu okutuusa luno gyo ly’abalamu ku mulembe Omutebi lwe tw’alangirirwa nti ye ffe abalangira n’abambejja abava mu Kabaka Kintu e Magonga. Naye nga eky’ewunyisa ebifo byona ebya Kabaka Kintu bikuumibwa Bazirango ate nga by’ansikirano.\nOmulimu omulala nga gwa mu kika Lubowa Nakatanza Zimbennene gw’alina gwe gw’okutala ejjoba Omulangira agenda okulya OBUTESAASIRA! Era bw’etutyo bwetufuuka ab’engo.\nN’olwekyo, abavubuka mbakubiriza okw’ongera okwagala ekika ky’amwe n’okujumbira emikolo gy’ekika kyamwe. Kijja bakwasa ensonyi ng’abaana bamwe bababuuza ekikwata ku kika kyamwe nga naawe tomanyi. Ekyo kiba kitegeeza nti tudda mu maaso oba mabega? Kino kikola nnyo eri abaana bamwe. Kino kibakwatako okumanya ekika kyo n’ekya balo ku ludda lwa bakyala. Ebika bino by’ombi bikulu era bikwetaaga. Ewa balo ovunanyizibwa okw’alula bazzukulu bo nga muli wamu ne baka mwana bo so ng’ate eno balamu bo bebuuza ku gwe bye balina okukola. Nga era mu mukolo ogwo ssenga wabaana y’akwata abakyala be okugenda ku ttale okusala omunnyo ogw’alula abaana. Awo abagenda okuba abakyala bamaze okusoma biki ebikolebwa mu kw’alula abaana!\nFfena awamu kitwetagisa okutandika obw’eggasi okw’ekulakulanya. Mu kino nga tulowooza okukolera awamu ku bintu bye tuba tukiriziganyizaako okukola okuva mu bwavu.Tukirize nti bwe twegatta tusobola bulungi ebinene tulekere awo okw’enyooma.Tulowooze ku bungi bwaffe nga y’entandikwa yaffe tutandike okuŋŋaananga olubeerera. Nga tuleeta ebiteeso ebitusitula okuva wansi n’okulabanga tubiteeka mu nkola.Okugeza, singa tuba abantu 1,000, buli omu n’aleeta Omutwalo gumu, tuba ne ssente meka?Era singa tuba nga tutaddewo enkola ennuŋŋamu erabirira ssente zino, tuba tetuyinza kukola by’ewunyisa? N’olwekyo no tusitule ebigere tugende mu maaso nga tukolera wamu lwe tujja okuwangula embeera eno. Era tutandike okulowooza ku baana n’abazzukulu baffe mu maaso basobole okufuna essanyu n’okweyagalira mu kika ky’abwe nga batendereza ebintu bajjajjaabwe ne bakitaabwe bye baakola era basiime ekika ky’abwe olw’enteekateeka eyakolebwa. N’olwekyo bino ssi byankya wabula bya leero.\nEkitusibidde emabega n’abamu okutuuka okubikyawa lw’akuba nti tubadde tetulinaawo bintu biyingiza mu kika okukola amagoba mu kika okutwaliza awamu. Bassebo naffe tusobolera ddala okuba nga Mehta oba Madhvani olwo bazzukulu baffe bafune emirimu ate bafune amagoba okuva mw’ebyo bye tuba tw’atandikawo. Tukomye okulowooza nti ffe tulina kulya buli kimu kw’eno ensi tumanye nti tujja tuyitamu mpite tugende. Tulowooze nnyo ku banaffe abalisigalawo bo baliba batya? Tubagalize ebirungi wadde ffe tuliba tetuliwo.Olwono tw’ogerwengako nti wamma bakola.\nTulina okulekawo omukululo nga bajjajjaffe bwe batuteekerateekera ne tw’enyumiriza mu bika byaffe.Tw’ongeremu okw’ekulakulanya ebika bikule.Oba omuntu omu asobola okukola kampuni, olwo ffe abantu abangi tetusobola? Awo tuveewo. Obuuza ky’ofuna mu kika nga tolina ky’osizaamu? Tusige, tulinde amakungula, tusuubire okungula, ne bwetuba tetuliiwo, abazzukulu balikungula.\nBanange omulembe guno, tuteekewo enkola en’eyambanga bajjajjaffe okutambuza emirimu gy’ekika kyaffe okuva waggulu okuttukira ddala wansi. Okubasobozesanga okulambula abazzukulu yona gye babeera babamanye okusinga ng’okulinda mu nyimbe mwokka. Eyo enkola tetutwala mu maaso. Ekika ky’affe tukisitule tukiteeke waggulu, tube bamaanyi.\nGuno gwe mulembe mwe tusaanidde okulabanga tuba n’embuga ez’enkalakalira, abaatusooka baatambulanga nnyo naye ebyo kati byaggwawo.Tukole ebintu eby’enkalakalira nga tuzimba amaka ag’obujjajjaffe okuva ku nnyiriri, ku mpya oba ne Kintu mwetuva. Era nsaba okw’awula obukulembeze ku muntu. Ky’entegeeza nti omuntu alina abaana ate omukulembeze aba na bazzukulu. N’olwekyo amaka ag’omutuba oba oluggya tegasikirwa baana b’oyo abadde akulembera. Go gasigalawo kw’oyo mu nsikirano entuufu eyo oyo ab’atudde mu bukulembeze. N’olw’ensonga eyo abakulembeze mukole nnyo okw’etegekera nga mumanyi nti wano wendi wakitiibwa ekyo ky’endimu so ssi nze ng’omuntu.\nEbitundu byaffe eby’obutaka byagabanibwanga abantu, abaana n’abazzukulu b’abo ab’alinga mu ntebe ezo. N’olw’ekyo mbasaba ku mulembe guno ekyo kikomezebwe mbagirawo! Ate namwe abagabanye mube bakisa muddize ekika akafo ako nebwekaba katono wabeewo embuga n’ekitebe ky’ekika oba olunnyiriri oba oluggya n’ebirala okukka wansi.\nBanange mukwatibwe nga ensonyi mulekerawo okutunda abafu, mubawe ekitiibwa, nabo balinga gwe ate abamu be bagula ebintu ebyo. Naye ddala lwaki obatunda? N’obasimula. Jjukira nti singa tebabiteekawo naawe tewandibifunye.Tubeere bakozi okw’ongera kw’ebyo abatusooka bye baalekawo – obwo bwe bugagga.\nMwena abazirango, guno gwe mulembe omusomi.Tuweerere abaana basome eyo mu maaso babeere bamugaso eri ekika awamu n’eggwanga okutwaliza awamu. Kubanga mu maaso awo eŋŋombo ya: “Atasoma, talya?” eyinza obutakola!\nMpozzi n’era twewagire mu byona nga twegulako ebyamaguzi n’okwewa emirimu abali mu bitongole tusobole okugoba obwavu mu maka gaffe.\nOkusinga mbasaba mwena okusaba Katonda ffena gwetulaba. Eyo ereme okuba ensibuko y’enjawukana.Gwe sinza, okusalawo omutuufu oyo Katonda y’amannyi. N’olwekyo gwe kwata amateeka g’enzikiriza yo kubanga Katonda wuwo weka. Gwe kola ebyo by’olaba nti bikutwala gyali, toyingirira munno kuba buli omu alina okuyitibwa kwe.\nOmulimi mulimi, omubazzi mubazzi, n’abalala. Bwe tuba nga ffena tetukola mulimu gumu ate ne tubaawo, oba oly’awo n’eddiini tulina kuba mu emu.Tuwaŋŋane ebitiibwa buli omu waali ffena tunoonya Katonda. Gwe funa essaawa yo, mutendereze bw’omala tuddewo tube baluganda. Tuli baluganda era nga buli omu akola bibye n’azimba, n’awasa, n’embeera. Bwe tutyo n’ensinza nsaba ebeere bw’etyo era nga tujjukira nga ensinza eno yatusangawo ng’aboluganda. Olw’okuba yali yanjawulo, buli omu yalondako gy’ayagala era nga nabuli kati bangi berondera gyebagala nga basuubira nti y’entuufu, gye basooka mbi, ekyo nsuubira ddembe lyo.\nTovumirira w’ovudde kubanga wewakutuusiza kati w’olaba awatuufu. Mu byona, tutaayize Katonda, tumunoonye buli wamu bw’aba tali wano na wali atusange nga era weetuli wagabira omukisa era nga ffe tufunako ekika.\nEkika nnyanja buli muntu mw’avuba. Ow’empuuta avube so ate n’owamukene aleme kuziyizibwa. Olwo ennyanja yo esigalewo nga buli omu avubamu ky’ayagala.\nEkyo ky’ekika kyaffe.Ebitwawula bibengawo wabula ebitugatta bisigale nga by’amaanyi okusinga ebyo ebitwawula.\nObuwangwa bwaffe kintu kikulu nnyo kyetulina obutajaajamya era n’okuuma obutiribiri. Omuntu nga tolina buwangwa, gwe munange, simanyi! Obuwangwa bwe butuwa ensibuko y’abaganda oba abanyolo oba eggwanga eddala lyona. Kitegeeza abantu abo baba ne bye bakola okufuuka ekyo. Baba n’ebintu bye babayita okukaatiriza ekyo nti abaganda baba n’olulimi lwe boogera okuwuliziganya era babeera n’ennono ezibaawula kubalala. Okugeza, omukazi omuganda ayambala naggumira, talaga bitundu bissuka maviivi bweru era talaga mabeerege – eyo ennyambala ey’ekisaazisaazi. Ayambala busuuti yenna nagweramu gwe wamma n’akakongovule bw’oba tomulingiza tokalaba.So nga n’abasajja bambala wamma n’osiima.Tusitule nnyo obuwangwa bwaffe ky’ekitiibwa kyaffe nga tunyweza ennono.\nEnnaku zino mpulira mukaaba obutonde bw’ensi naye emiti gyonna mugitemye mugimazeewo. Olwo mukaaba naye edda buli kyalo kyaliko akabira akawaanuzibwanga nti kamusambwa gw’ekyalo oba olusozi nga kuliko eteeka nti temutemwa miti. Okugeza nga bw’oyita ku Kabira Ssanga.Okwo tekwali kukuuma Butonde? Omuti negubaawo myaka na myaka sso nga n’oluku olonda lugudde so nga nalwo osooka kulusaba nnyini lwo okukukkiriza olutwale. N’olwekyo ng’ekifo ekyo toyinza kuva eri n’okisanyawo! Ebyo bwetwabiyita ebya sitaani, ekivuddemu tukaaba musana, nkuba kutonya bubi, n’ebirala. Kino gwe wamma ky’ewunyisa abantu abali tebamanyi kusoma bo ne bamanya nti singa ebibira tetubiteekeko mateeka, bijja kusaanawo. N’olwekyo buli kyalo kibeeko wakiri akabira akanakumanga emiti kagibe mitono, anti , “Nswa Emu, Ekira Eddembwe!” kitalo Bannange!\nObukulembeze: Mpita abantu mwenna ab’omwoyo ogulumirirwa okulakulana kw’ekika kino – okw’esowolayo mutandike okukolerera ekika kyamwe. Njagala okulaba nga naffe tufaanana nga banaffe abalala abatambula obulungi. Mu kino wasaanidde okubaawo olukiiko olukozi lw’emirimu olunateekateeka ekika bwe kinatambula okumalako omwaka. Era nga byonna ebifuniddwa n’ebikoleddwa binayanjulwanga mu lukiiko lwa bonna nga lutandika. Era ne kunkomerero nga biwedde, tubeere n’okumanya bye tusuubira okufuna mu mwaka, bye tusobodde okukola ate n’ebitulemye era ne lwaki. Olwo tube nga buli mwaka tubaako ne kyetukoze. Bino byonna by’akutuukibwangako ng’enkiiko zituula nga lunnye naddala olukiiko olukulu olw’ennyiriri.\nMu lukiiko omwo, olukiiko olukozi mwerulina okw’anjula enteekateeka z’alwo lwe zigenda okukola mu mwka ogwo.Olukiiko luno lunakulemberwamu Katikkiro era lunaaba n’omuwandiisi w’alwo. Bano banakiikanga mu lukiiko olw’ennyiriri okw’anjula ebigenda mu maaso mu mirimu gyabwe. Era kikakata ku lukiiko olufuzi okukkiriza ebyo byonna olukiiko olukozi bye lwagala bikolebwe. Era olukiiko olufuzi lulina okulondoola ebyayisibwa engeri gye bitambulamu.\nBannange tukole ebyo ebiri tw’ogerwako nga tumaze okugenda eyo abatusooka gye balaga oba olyawo batwanirize olw’ebyo bye tuliba tw’ongedde ku kika kyaffe tusobole ffena awamu buli omu okuleeta ky’olina nga kye kinakola. Amage, ensimbi, ebirowoozo, n’amaanyi, ebyo byonna awamu bye binakola ekika ky’affe.\nKantwale omukisa guno okwebaza abantu bonna abalina kyebakoze mu kuteekateeka omukolo guno. Mwebale nnyo, mwebalire ddala. Naye ate era sirema kunokolayo bano wammanga: Olukiiko olutegesi nga lukulemberwa William Kanatta, Omulongo Babirye, Kalyango Tamusuza, Samex Ssinabulya, Umar Kavuma, Ssaalongo Mwanje, Jessica Nalubowa, Ndawula Mwanje, Dez Namwanje, John Nakaswa, Festo Luteete, Daudi Ssinabulya ne Nakeeya Birabya Kirimuttu.\nAbako: Omuko Busulwa, Omuko Katumba Namulugwe, Omuko Ssaalongo Sejjo, Omuko Kaggwa, Omuko Kigongo n’ennyumba y’omuko Kabonge Kyaddondo.\nOkw’ogera kuno kuwandiikiddwa era nekuteekebwateekebwa Kavuma Mathias nga 20/7/17\nOluvannyuma Omutaka Nakatanza yayanjula ebirabo eri abagenyi awamu n’ekita ky’omwenge eri Omutaka Mutesaasira.\nOkw’ogera Kw’omumyuka Wa Katikkiro W’ekika – Omukungu Bomboka Lawrence Kakumba:\nYebaza Katonda eyamuyisa mu kitundu kino ng’omwana nakomawo ng’omukulembeze. Yebaza abaamukuza – abataka b’oku mutala Nakukuba.\nOkulambula kw’omutaka kwa kuzza bulamu mu Bazirango.\nYalangirira nti nga 19-08-2017 okulambula kw’ali kw’akuba ku Mutuba gwa Ssegiriinya e Lubanja mu Ssingo. Naasaba Abazirango babugirize Jjajja Mutesaasira ku mikolo gino.\nYategeeza Abazirango nti okujja ku mikolo gino, omuntu addayo ng’akyuseko nga okumanya kw’eyongeddeko.\nTulina minisitule Amakumi Abiri (20). Yategeeza nti olukiiko olukulembeze lw’etaaga buwagizi bwa bazirango.\nYategeeza abazzukulu ku lukiiko lwa katikkiro olutuula buli Lwamukaaga Olusooka mu mwezi ku Tavern Woods e Lubaga Kabuusu. N’abasaba okulujumbira. N’abategeeza nti ekifo kino n’abazirango abalina emikolo babawa emiwendo emisaamusaamu.\nYategeeza olukiiko mu butongole nga 9 – 12 – 2017 bwe luli Olunaku Lwokulamaga ku Kasolya e Butesaasira Bukesa Butambala ku lusozi Munywa.Yakubiriza buli Muzirango ab’ereyo kuba buli muntu taviirayo awo. Ebimu ku bibeerayo byeyamenya bye: Olusisira lwe by’obulamu, emyeso gya kabaka Kintu, akayanja ka Mutesaasira, eby’okulya n’okunywa, ba Jjajja bonna, ab’emituba, abazirango abasoba mu 550 ab’aliyo omwaka oguwedde. Bw’atyo nayita abazirango bagende bakyakalire wamu.\nYennyamira olw’obutabaawo Lusisira lwa bya bulamu ku mukolo guno e Nakukuba.\nYayanjula embalirira y’omwaka 2017 ya Bukadde 161 nga zino zirina kuva mu Bazirango n’amakubo amalala nga bwe galambikiddwa mu Namutayiika w’omwaka 2017.\nYayanjula ababaka ba Mutesaasira emitala wa Mayanja nga mu Amerika, Bungereza, South Africa, n’ensi endala Bagenda bateekebwayo.\nYayanjula Namutayiika W’ekika era n’abasaba buli Muzirango akagule.\nYategeeza olukuŋŋaana nti bo bakulembeze ssi bafuzi.\nN’ategeeza abazirango ku sikaala eziriwo okuva mu Mityana School of Agrovet ne School of Midwifery.Yasaba abalina abaana abayinza okukozesa sikaala batuukirire Jjajja Nakatanza abatuuse ewa minisita avunaanyizibwa.\nOno oluvannyuma yayita Omutaka Mutesaasira okw’ogerako eri Abazzukulu.\nYatandika n’okusaba abazirango bazine mu ddiiro ng’abawerekerwa eŋŋoma.\nYebaza abategesi, Omukungu Kiriibwa, Omutaka Namuyimba, Omutaka Nakatanza n’abogezi abasooka okw’ogera ku mukolo guno.\nYategeeza ng’abazirango nti ku mikolo gino twemanya, twezuula awamu n’okwebuuza.\nYalaga okusoomozebwa. Kino nga kirabikira mu kusuula byetwakiriza okw’ettika. Yabasaba nti buli awulira ng’eby’ekika bikuzikuzitoyeeko, bizeeyo eri ekika okusinga okubyokya! Yabasaba buli omu okugatta ku kika. Buli omu n’amusaba y’ebuuze: “ Ekika kyo okigasaki?”\nYasaba tuteekereteekere abazirango abajja nga tukuuma ettaka.Yayongerako nti ky’abuvunanyizibwa okukakasa obwa nannyini ku ttaka buli omu kw’ali.\nAbazirango ffe tulina okuteekerateekera ekika.Yebaza abatendeka abaana abalamya mu maaso ge.\nYenyamira olwa bassenga babaana obutakola mulimu gw’abwe mu nyambala n’enjogera bya baana.Tulina okukolera awamu nga kitole oba ng’ebitundu by’omubiri.\nYakunga abazirango okuwagira tiimu y’ekika ey’omupiira nga Engo yali yakusamba n’Ekiwere nga 02-08-2017 e Wankulukuku.\nMu butongole Omutaka Mutesaasira yayita bazzukulu ba Nakatanza okuba e Butesaasira ku mukolo gw’okumanyagana.\nYayita abalondemu mu Mutuba gwa Nakatanza okuduukirira ensawo y’ekika ku lwa Nakatanza. Wano wavaawo Emitwalo Asatu Mu Musanvu (370,000/-).\nOmutaka Mutesaasira yebaza abajja n’abagaliza obulamu obulungi.\nYebaza Omutaka Kyaddondo ow’envuma azaalibwa Nalubowa olw’okujja ku mukolo.\nYebaza Omugenzi Robert Kavuma eyali Katikkiro ku mulembe gwa Mutesaasira Eneriko.\nOmukolo gw’afundikirwa n’ekyemisana nga Omutaka Nakatanza agabula abagenyi be ku ssaawa (11:02).\nOkukola enteekateeka empanvu okukira ku biseera.\nAbakulembeze mu kika nabo abamu tebajumbira nkiiko na mikolo gy’akika.


Bukedde Online - Akulira okulonda e Masaka akwatiddwa\nAkulira okulonda e Masaka akwatiddwa\nBayombedde mu kulonda abavubuka\nEyawanguddwa aleppuka na gwa kukuba baseri...\nKigambibwa nti oluvannyuma lwa FrolenceÂ Namayanja okuwangula akalulu kâ€™omubaka wa Bukoto East mu Palamenti, Tugume yasaba Nsambu obukadde 10 basobole okuddamu okubala obululu olwo amulangirire nti yâ€™awangudde.\nKigambibwa nti Nsambi yateze akamasu nâ€™atuma basajja be ewa Tugume bamutwalire\nKigambibwa nti Nsambi yateze akamasu nâ€™atuma basajja be ewa Tugume bamutwalire akakadde kâ€™ensimbi mu bbaasa oluvannyuma nâ€™amuwendulira poliisi era Tugume yabadde yaaka-zikwata poliisi nâ€™eyingirawo.\nPolisi egamba nti si gwe gusoose Tugume okumukwatira mu muze guno, yasaba PatrickÂ Sserugo eyali yeesimbyewo okukiikirira abavubuka ku LC1 mu Ggombolola yâ€™e Mazinga, emitwalo 50 asobole okumulangirira nga talina amuvuganya kyokka poliisi nâ€™ebirinnyamu eggere bwe yamukwata nâ€™emitwalo 20 nga zivudde wa Sserugo.\nOmwogezi wa poliisi mu Masaka yakakasizza okukwatibwa kwa Tugume wamu nâ€™ensimbi akakadde kamu ze baasanze bamuwa ngâ€™okunoonyereza bwe kugenda mu maaso. Polisi yagguddewo omusango ku fayiro nnamba SD:1/26/02/2011.\nOmwoleso gw'ebyobulimi gwa nkya\nVision Group ereese omusomo gw'abalimi n'abalunzi


Nkoze ntya okufuna omukyala omulungi?\nSikutegedde bulungi. Oyogera ku mukyala omulungi mu ndabika oba omulungi mu mpisa? Mu ndabika, abakyala abalungi bangi ddala naye abalina empisa batono. Ate mwana wange, ku mukyala empisa ky’ekisinga obukulu.\nGYEBALEKO Ssenga. Nkoze ntya okufuna omukyala omulungi?\nMwana wange ekibuuzo kino kizibu naddala ennaku zino. Okusookera ddala, abaana bangi tebakyalina mpisa kale ne bwe bakula, tebafuuka bakyala wabula abakazi. Bw’oba onoonya omukyala ow’empisa, tunuulira amaka mwe bamuzaala. Kizibu omukyala okubeera n’empisa embi ng’ava mu maka amalungi.\nSigaanyi gye bali naye ng’okusinga, amaka gayamba ku mpisa. Ekirala kirungi okubeera n’omuntu ng’omwetegerezza. Tomala gafuna muwala n’osalawo amangu ago.\nKirungi okwetegereza omuntu okumala ebbanga okukozesa ng’emyaka ebiri. Bw’obeera n’omuntu okumala ekiseera, omuyiga era n’omanya empisa ze. Ekirala olina okwetegereza abantu b’abeera nabo.\nN’ekirala weebuuze ddala asobola okukuza abaana obulungi, muyonjo, amanyi okufumba, amanyi omusajja kye ki? Naye era olina okumanya nti ku nsi tekuli malayika.\nKale bw’ofuna omukyala ng’alina empisa gwe z’otwala nga kikulu gy’oli genda n’oyo. Kubanga oyinza obutafuna oyo gw’oyagalira ddala.\nAte nammwe abawala mwetegereze nnyo abasajja. Funa omusajja ng’omaze okwekkaanya empisa ze.


Mikka 7 | Bayibuli ey'Oku Mukutu Gwaffe Ogwa Intaneeti | New World Translation\nOlubereberye Okuva Eby’Abaleevi Okubala Ekyamateeka Yoswa Ekyabalamuzi Luusi 1 Samwiri 2 Samwiri 1 Bassekabaka 2 Bassekabaka 1 Ebyomumirembe Ekisooka 2 Ebyomumirembe Eky’Okubiri Ezera Nekkemiya Eseza Yobu Zabbuli Engero Omubuulizi Oluyimba lwa Sulemaani Isaaya Yeremiya Okukungubaga Ezeekyeri Danyeri Koseya Yoweeri Amosi Obadiya Yona Mikka Nakkumu Kaabakuuku Zeffaniya Kaggayi Zekkaliya Malaki Matayo Makko Lukka Yokaana Ebikolwa Abaruumi 1 Abakkolinso 2 Abakkolinso Abaggalatiya Abeefeso Abafiripi Abakkolosaayi 1 Abassessalonika 2 Abassessalonika 1 Timoseewo 2 Timoseewo Tito Firemooni Abebbulaniya Yakobo 1 Peetero 2 Peetero 1 Yokaana 2 Yokaana 3 Yokaana Yuda Okubikkulirwa 1 2 3 4 5 6 7\nAbayisirayiri bakola ebintu ebibi (1-6)\nAbalabe b’omuntu ba mu nnyumba ye (6)\nAbantu ba Katonda bafuna obuweerero (8-13)\nMikka asaba era atendereza Katonda (14-20)\nYakuwa amuddamu (15-17)\n‘Katonda ki alinga Yakuwa?’ (18)\n7 Zinsanze, kubanga nfuuse ng’oyoAtasanga kirimba kya zzabbibu ky’ayinza kulya,Oba ettiini erisooka okwengera lye njagala ennyo,Ng’okukungula kw’ebibala eby’omu kiseera eky’omusanaN’okw’ezzabbibu kuwedde. 2 Mu nsi temukyali muntu mwesigwa,*Era tewakyali muntu mwesimbu.+ Bonna bateega abantu okuyiwa omusaayi.+ Buli muntu ayigga muganda we n’ekitimba. 3 Emikono gyabwe mikugu mu kukola ebintu ebibi;+Omwami asaba okubaako ky’aweebwa,Omulamuzi alamulira mpeera,+Omukulu ayogera kye yeegomba,+Era bonna bateeseza wamu.* 4 Mu bo asingayo obulungi alinga amaggwa,Ate asingayo okuba omwesimbu mu bo mubi okusinga olukomera olw’amaggwa. Olunaku abakuumi bo lwe baayogerako, olunaku lw’obuyinike lujja.+ Era mujja kusoberwa.+ 5 Temwesiga banywanyi bammwe,Temwesiga mikwano gyammwe egy’oku lusegere.+ Weegendereze by’oyogera n’oyo eyeebase mu kifuba kyo. 6 Omwana ow’obulenzi anyooma kitaawe,Omwana ow’obuwala akikinala ku nnyina,+Muka mwana akikinala ku nnyazaala we;+Abalabe b’omuntu be bantu ab’omu nnyumba ye.+ 7 Naye nze Yakuwa gwe nnaatunuuliranga.+ Nnaalindiriranga n’obugumiikiriza Katonda ow’obulokozi bwange.+ Katonda wange ajja kumpulira.+ 8 Ggwe omulabe* wange, tosanyuka olw’obuzibu bwe ndimu. Wadde nga ngudde, nja kuyimuka;Wadde nga ndi mu nzikiza, Yakuwa ajja kuba kitangaala gye ndi. 9 Nja kugumiikiriza obusungu bwa Yakuwa—Kubanga nsobezza gy’ali+—Okutuusa lw’anampolereza, ne ndagibwa obwenkanya. Ajja kundeeta mu kitangaala,Nja kutunuulira obutuukirivu bwe. 10 Omulabe wange eyali aŋŋamba nti: “Yakuwa Katonda wo aliwa?”+ Ajja kukiraba aswale nnyo. Amaaso gange gajja kumutunuulira. Ajja kulinnyirirwa ng’ebisooto by’omu nguudo. 11 Luliba lunaku lwa kuzimba bbugwe wo ow’amayinja,Ku lunaku olwo, ensalo eryongezebwayo.* 12 Ku lunaku olwo balijja gy’oliNga bava mu Bwasuli ne mu bibuga by’e Misiri,Okuva e Misiri okutuukira ddala ku Mugga;*Okuva ku nnyanja okutuuka ku nnyanja, n’okuva ku lusozi okutuuka ku lusozi.+ 13 Ensi erifuuka matongo olw’abo abagibeeramu,Olw’ebyo bye bakoze.* 14 Lunda abantu bo ng’okozesa omuggo gwo; lunda ekisibo ky’obusika bwo,+Abo abaali babeera bokka mu kibira—wakati mu nnimiro y’emiti egy’ebibala. Ka balye ku by’e Basani n’eby’e Gireyaadi+ nga bwe kyali mu biseera eby’edda. 15 “Nga bwe kyali nga muva mu nsi ya Misiri,Ndibalaga ebintu eby’ekitalo.+ 16 Amawanga galiraba ne gakwatibwa ensonyi wadde nga ga maanyi nnyo.+ Balikwata ku mimwa gyabwe;Baliziba amatu. 17 Balirya enfuufu ng’emisota;+Okufaananako ebyewalula eby’omu nsi, balijja nga bakankana okuva mu bigo byabwe. Balijja eri Yakuwa Katonda waffe nga batidde,Era balimutya.”+ 18 Katonda ki alinga ggweAsonyiwa ensobi n’okwonoona+ kw’abo abasigaddewo ab’obusika bwo?+ Tolisunguwala mirembe na mirembe,Kubanga osanyukira okwagala okutajjulukuka.+ 19 Oliddamu okutusaasira,+ era olirinnyirira* ebisobyo byaffe. Ebibi byabwe byonna olibisuula ebuziba mu nnyanja.+ 20 Oliba mwesigwa eri Yakobo,Oliraga Ibulayimu okwagala okutajjulukuka. Nga bwe walayirira bajjajjaffe mu nnaku ez’edda.+\n^ Oba, “muweddemu omuntu omwesigwa.”\n^ Obut., “bakirukira wamu.”\n^ Mu lwebbulaniya ekigambo kino kitegeeza, omulabe omukazi.\n^ Era kiyinza okuvvuunulwa, “ekiragiro kiriba wala.”\n^ Obut., “olw’ekibala ky’ebikolwa byabwe.”\n^ Oba, “oliwangula.”


Bukedde Online - Omusajja y'etugidde mu kiyigo n'afa!\nEyawasa malaaya amututte ku Poliisi lwa kumumma kaboozi: 'Nkomawo nkooye'\nMutabani wa Kibijjigiri afunye obufaaza n'...\nJohn Sserwadda ne mukyala we ku ddyo\nABATUUZE bo mu Kimwaanyi zooni, Ggangu B , mu Wakiso disitulikiti bagudemu entiisa bwe basanze omulambo gwa mutuuze munnaabwe nga yeetugidde mu nnyumba ye.\nJohn Sserwadda , 35 abadde makanika w’emottoka e Katwe y’asangiddwa nga yeetugidde mu kinaabiro kye. Abamu ku batuuze abogedeko ne Bukedde bategeezezza nti omugenzi alude nga mulwadde wabula kyandiba nga mukyala we, Racheal Namutebi, bweyagenda n’abaana baabwe Pius Sserwadda ow’emyaka etaano ne Patricia Nalwadda ow’emyak ebiri kyandiba nga kyamumazeemu amaanyi n’asalawo yeetuge.\nJustine Nanziri, mulamu w’omugenzi annyonyodde nti ku Mmande yagenda mukyalo ne Namutebi wamu n’abaana be okuzimbira nnyabwe ennyumba.\nKu ssaawa munaana yakomyewo n’abaana ng’ abaletedde muko n’asanga ng’enju nzigale ate ng’ akuba essiimu ya mulamu we nga kweri naye nga tagikwata.\nAgamba nti yasazeewo okutegeeza musomesa Janat eyategeezezza maama Nabisere ne bagenda ku poliisi y’e Kibiri ebaddukiride.\nPoliisi yazze n'emenya oluggi ne basanga nga Sserwadda alengejjera mu kinaabiro kye.\nHamza Ladu, mulirwaana w’omugenzi agamba nti babade bamaze enaku satu nga tebalaba munaabwe era nga baagendako ne ku mulimu gy’abade akolera ne babategeeza nti nabo balude nga tebamulaba.\nMu kinaabiro musangiddwaamu akatebe ka pulasitika akeeru nga kalimu omuto gw’entebe nga kiteeberezebwa nti kweyalinye okusobola okutuuka ku muti gw’omukinaabiro mweyasibye ekigoye neyeetuga.\nHassan Katende mukwano gw’omugenzi ategezeeza Bukedde nti Sserwadda alese ennyumba satu, okuli mw’abade asula, enju y’abapangisa, n’enju ebade tennaba kuggwa,emottoka bbiri ekika kya Elfu ne Pikipiki, omukazi n’abaana babiri.\nJohn Gavin Vichuri akulira poliisi y’e Kibiri ategezeezza Bukedde nti poliisi yategeezeddwa nti waliwo omusajja ateeberezebwa okuba nga yesibidde mu nju, nti essimu ze teziyitamu naye tebamanyi ky'amutuseeko.\nMaama ayokezza mutabani we lwa kubba 2,000/-\nAbooluganda lwa Nabukenya balumirizza Poliisi okutta omuntu waabwe


Bukedde Online - Ettemu ly'amajambiya lyeyongedde\nEttemu ly'amajambiya lyeyongedde\nOkubbira mu takisi kuzzeemu buto\nKyabazinga alagibwa Lwakusatu, Busoga eri...\nAdded 24th August 2014\nETTEMU ly’ebijambiya lyongedde okutaama! Mu bbanga lwa wiiki bbiri zokka batemye abantu 28, babiri ne bafa, abalala bapooca n’ebisago eby’amaanyi ebyabatuusiddwaako.\nBya Joseph Makumbi ne Deborah Nanfuka\nObulumbaganyi buno bwatandikidde ku byalo bibiri okuli Bwebajja-Jjanyi ne K.K. Zooni ku luguudo lw’e Ntebe mu Wakiso, ku kyalo Bakka nga nakyo kiri mu Wakiso nga kati bali Mukono gye baalumbidde famire ne batemaatema abaana bana.\nEkitiisizza abantu abatemu bano abasinga baana bato n’abavubuka abalina amaanyi nga bwe bayingira mu maka ne batandika okusanjaga be basangamu tebataliza, abasala mu maaso gwe batema mu bukambwe obw’ekitalo.\nAbatemu baalumbye amaka g’omukozi wa Pulezidenti e Nantabuulirirwa mu ggombolola y’e Goma mu Mukono ku ssaawa 2.00 ez’ekiro ne batemaatema abaana b’awaka.\nAbavubuka abaabadde basoba mu 20 baayingidde mu maka ga Yakub Kirumira nga babagalidde ebiso n’ebijambiya era baatuukidde ku baana abaabadde wabweru ne batandika okubasanjaga. Hajati Aisha Kirumira yategeezezza nti abatemu abaabalumbye baabadde 20 nga bakulembeddwamu Andrew Kaggwa Muyimba gwe baakazaako erya Ande gwe baali baawa omuzigo ku nnyumba zaabwe. Muyimba, yapangisizza abavubuka bano okuva ku kyalo Kiwanga ekiriraanye Nantabuulirirwa ne bagenda mu kazigo ke baali baamuwa ne basiba ebintu ne babitikka ku mmotoka kika kya Isuzu Elf nnamba UAA 004N. Oluvannyuma ne beegattibwako bannaabwe abaabadde beekweese mu lusuku oluliraanye awaka ne balumba abaana abaabadde bakola ebitengi ne babakuba emiggo nga kwebatadde n’okubatema ebiso.\nAbaatemeddwa ye Musa Kibirige, Martin Lubega, William Kizito, Mubarak Kirumira nga nnyaabwe Hajati Aisha Kirumira baamukubye emiggo nga n’okumusambasamba. Baakubye enduulu olwo abatemu ne batya ne badduka.\nEkirungi baabadde babalabye ne bategeeza poliisi eyakoze omuyiggo n’ekwata Muyinda nga kati akuumirwa ku poliisi y’e Seeta.\nABATEMU BAALUmBYE BAKKA\nJames Mukalazi 24, mutabani wa Joseph Sebuufu ow’e Bakka yattiddwa mu bukambwe oluvannyuma lw’okufumitibwa ekiso mu lubuto ate mikwano gye okuli Francis Tebusweke 16 yafumitiddwa enkwawa ne kikwata mu mbiriizi ne Charles Mukiibi 27, n’afumitibwa mu bulago okutuuka mu kifuba nga bano bapooca e Mulago.\nBino byabadde Bakka mu ggombolola y’e Wakiso ku ssaawa 5.00 ez’ekiro wiiki ewedde, Tebusweke agamba nti okufumitibwa baabadde bagenze kutaasa mukwano gwabwe Bunzi Serunjogi ng’alwana n’abavubuka abaabadde bamulumbye. Baguddewo omusango ku poliisi y’e Bakka mu Wakiso oguli ku SD Ref. 02/17/08/2014 ogw’okutta n’okulumya abalala. Poliisi y’e Bakka eri mu kuyiga abatemu.\nETTEMU LY’E BWEBAJJA\nLawrence Ssekitto omu ku bantu 20 abaatemeddwab mu bulumbaganyi obwabadde e Bwebajja yafiiridde mu ddwaaliro e Mulago, eggulo ng’abalala bakyali mu mbeera mbi.\nAbatemu abaabadde baduumirwa omukazi nga kuliko n’abaana abato baalumbye ebyalo bibiri e Bwebajja ne batemaatema abantu ne babatuusaako ebisago eby’amaanyi ng’abasinga embeera yaabwe tennalongooka.\nPoliisi y’e Seeta g’ekulembeddwaamu Gustone Twinamasiko, baakoze omuyiggo ne bakwata Muyimba eyaguze abatemu ne munne bwe babadde basula ku nnyumba za Kirumira eyamuyambyeko mu ttemu lino ne baggulwako omusango ku fayiro nnamba SD 49/21/08/2014. Twinamasiko yategeezezza nti, okunoonyereza kugenda mu maaso okukwata abantu abalala abeenyigidde mu ttemu lino ne nnannyini mmotoka eyakozeseddwa.\nABAFUMBO ababbi be baatemye ebiso e Bwebajja balojja ababbi bwe baabatuuseeko mu kisenge.\tJoshua Mutatuula ne mukyalawe, Ruth Ayoleka abaasangiddwa e Mulago nga batemeddwa emitwe, emikono battottola bwe bati:\n“Ababbi baasaze kkufulu y’oluggi olusooka ne bayingira nga tetuwulidde, twagenze okuwulira nga basamba oluggi lw’ekisenge ne tugezaako okwekweka nga tetulaba gye tudda, abaana ne bawanuka mu butanda ne beewogoma mu nsonda z’ekisenge olwo ababbi ne badda ku ffe ne batukuba nga boogera bibiri; ‘mpa ssente’ ‘mpa essimu.’\tBakira basaba ssente bwe batutema era zonna ze twabadde nazo twazikukunuddeyo ne tuzibawa n’essimu zaakwo. Olwabibawadde ne bagenda.\nHarriet Nakku yatemeddwa omutwe ne baganda be babiri okuli; Jimmy Sebaggala, 19 ng’ali mu mbeera mbi ne Immaculate Nanteza nga bombi baana ba Safina Nagujja ow’e Kasozi.\tNakku agamba nti baasambye oluggi ne babatuukako nga basaba ssente n’essimu nga bw’ogamba ‘sizirina’ bakutema n’okukukuba emiggo okutuusa ng’ozibawadde.\tOmwogezi w’eddwaaliro ly’e Mulago, Enock Kusasira yategeezezza nti abamu bajjanjabiddwa ne basiibulwa wabula abalala bakyali mu mbeera mbi.\nEttemu ly’amajambiya lyeyongedde\nMeeya w'ababi anoonya mubeezi mulala anaamuzaalira omusika!


Забур 108 CARS - Zabbuli 108 LCB\n2Muzuukuke, mmwe entongooli n’ennanga ey’enkoba,\n3Nnaakutenderezanga, Ayi Mukama, mu bantu bonna,\n4Okwagala kwo kunene, kutumbiira okutuuka ku ggulu;\n5108:5 Zab 57:5Ogulumizibwenga, Ayi Katonda, okuyisa eggulu;\n6Tulokole otuyambe n’omukono gwo ogwa ddyo,\n7Katonda ayogedde ng’asinziira mu kifo kye ekitukuvu n’agamba nti,\n8108:8 Lub 49:10Ensi ya Gireyaadi yange, n’eya Manase nayo yange.\n9Mowaabu be baweereza bange abawulize;\n10Ani anantuusa ku kibuga ekigumu ekinywevu?\n11108:11 Zab 44:9Si ggwe, ayi Katonda, atusudde,\n12Tudduukirire nga tulwanyisa abalabe baffe,\n13Bwe tunaabeeranga ne Katonda tunaabanga bawanguzi;


Bukedde Online - Eyamala mu ggwanika essaawa 15 awadde obujulizi\nEyamala mu ggwanika essaawa 15 awadde obujulizi\n'Ssaalongo olumaze okunzaalamu abaana bataano n'adduka'\nEnnyimba abaagalana ze bakozesa okusoomooz...\nAdded 8th September 2013\n"NNEEBAZA mukama okuba nga nkyali mulamu kubanga nnamala mu ggwanika e Mulago okumala essaawa 15 nga ndi mu bafu." Ebigambo bino byayogeddwa Robert Ssemujju Jr ow'e Kasangati mu Wakiso bwe ya badde awa obujulizi mu kkanisa ya Holy Word ministries ey'omusumba Kevin Mukasa ku ssande ewedde ku Kale\n"NNEEBAZA mukama okuba nga nkyali mulamu kubanga nnamala mu ggwanika e Mulago okumala essaawa 15 nga ndi mu bafu." Ebigambo bino byayogeddwa Robert Ssemujju Jr ow'e Kasangati mu Wakiso bwe ya badde awa obujulizi mu kkanisa ya Holy Word ministries ey'omusumba Kevin Mukasa ku ssande ewedde ku Kaleerwe.\nSsemujju yakubwa bbomu e Lugogo gye yasangibwa ng'omu ku bategesi aba Silk Events abaategeka ekifo kino abantu balabirewo fayinolo ya Word Cup.\nSsemujju ya kubwa bbomu ku mutwe n'afuna ekiwundu ekyamaanyi era bwe yatuusibwa e Mulago baamutwala mu ggwanika nga balowooza nti afudde okutuusa ku ssaawa ez'olweggulo abakozi mu gwanika lwe baamulaba ng'akyalimu akassa ne bamuggyayo okumutwala mu waadi.\n'Namala ennaku nnya mu koma. Katonda yampa omukisa ogwokubiri okuba ku nsi. Namala omwezi mulambo e Mulago ne bansiibula n'ekinnya mu mutwe kuba bbomu yasesebbula eggumba lyonna era n'omukono ogumu gwalemala.\nAbasawo bantegeeza nti essaawa yonna nfuna obuzibu ku mutwe kubanga kumpi obwongo buli bweru era nneetaaga okulongoosebwa ku mitwalo gya doola ze sirina."\nOmwana muwe omusingi ng'omuyigiriza okwekolera\nTeekerateekera omwana okuyita mu biseera ebizibu


Bukedde Online - Enkolagana ya Sheebah ne Jeff Kiwa eri mu lusuubo\nEnkolagana ya Sheebah ne Jeff Kiwa eri mu lusuubo\nPoliisi eggalidde Buwembo, eyali ssita wa ...\nAGAVA mu kibiina kya ‘Team no sleep’ galaga nti omuyimbi Sheebah Karungi ne maneja we, Jeff Kiwanuka bafunye obutakkaanya era bwe watabaawo kikolebwa mu bwangu bayinza okwawukana.\nSheebah lwe yayingira ennyumba ye esangibwa e Munyonyo.\nAGAVA mu kibiina kya ‘Team no sleep' galaga nti omuyimbi Sheebah Karungi ne maneja we, Jeff Kiwanuka bafunye obutakkaanya era bwe watabaawo kikolebwa mu bwangu bayinza okwawukana.\nWadde ensonga entuufu etabula ababiri bano abaludde nga bakolagana tennamanyika, ababali okumpi balina ensonga ez'enjawulo ze boogerako eziyinza okuba nga ze zivaako obuzibu.\nAbamu bagamba nti entabwe yandiba ng'eva ku ddiiru ensava eya paadi Sheebah gye yakutudde n'omugagga Omusudani ng'ayita mu kkampuni ye eya Sheebah Establishment Ltd. gye yaakatandikawo.\nMu ddiiru eno bagenda kukola paadi eziyitibwa ‘holic' okuva mu linnya ly'ekibiina ky'abawagizi ba Sheebah ekya ‘Sheebah holics 4 life' n'ekigendererwa ky'okuzitumbula n'okufuna akatale era Sheebah agenda kukwata omusimbi oguwerako.\nAbamanyi Jeff n'engeri gy'akwatamu abayimbi b'azze akola nabo okuli ne Sheebah, okwawukanako ne bamaneja abalala, ddiiru yonna egenda ow'omuyimbi we erina kuyita mu ye era ateekwa okugimanyaako n'okusalawo kubanga y'avunaanyizibwa ku bayimbi be era afuna omugabo ku buli bizinensi gye bakola.\nKyokka kigambibwa nti mu ddiiru eno, Sheebah yagyekoleddeko butereevu era agirimu ne mugandawe Mariam ekiyinza okuba nga tekyasanyudde Jeff wadde nga kino we kijjidde ng'era waliwo okwerumaaluma okutonotono.\nPulojekiti ya paadi eno Sheebah yali ateeseteese okugyanjula n'okugitongoza wiiki bbiri emabega kyokka enteekateeka zino n'aziyimirizaamu ssaako n'ez'okufulumya oluyimba lwe olupya era kigambibwa bino yabikoze basooke bamale okwetereeza.\nAbalala bagamba okufaananako n'abayimbi ba Goodlyfe, Sheebah atandise okufuna ekirowoozo nti bandiba nga bamunyunyuunta ate ng'akola ssente nnyingi (Sheebah y'omu ku bayimbi abasinga okupangisibwa ssente ennyingi mu ggwanga ku mikolo n'ebivvulu) era nti azze awulira ng'ayogera ku nsonga eno ekiyinza okuba nga kyamuviriddeko okuzimba omutima ng'enjogera y'ennaku zino.\nYe Jeff bwe yabuuziddwa ku nsonga eno n'ekituufu ekiyinza okuba nga kye kibatabula talina bingi bye yayogedde ng'agamba nti talina budde bwa nsonga zitalina makulu. Yagambye nti ebyogerwa bigambo bya bantu ebitaliiko mutwe na magulu era tamanyi kigendererwa ky'abo ababitambuza.\nMu birala ebyogerwa mulimu ggoloofa ya Sheebah gye yayingira omwaka oguwedde e Munyonyo egambibwa okuba nti eriko ebbanja eribatabudde ate abalala bagamba waliwo ddiiru Jeff gy'ateekateeka okukutula Sheebah okuyimba mu biseera bya kampeyini kyokka ye Sheebah ng'omuyimbi si mumativu ne ssente ze baagala afuneko. Wabula Diriisa Bukenya nga ye maneja Sheebah gw'atambula naye ku mikolo n'ebivvulu bino yabisambaze n'agamba nti ennyumba ya Sheebah tebanjibwako wadde ekikumi.\nKu kya paadi yagambye eno bizinensi ya Sheebah amaze emyaka ebiri ng'agiteekateeka ate ku ky'okuyimba mu kampeyini yagambye nti bbo tebayimba wadde okwetaba mu byobufuzi.\nKyokka waliwo n'abagamba nti embeera eno ey'okusika omuguwa wakati w'omuyimbi ne maneja yandiba empange eteekeddwaawo aba ‘Team no sleep' ng'abayimbi abalala bwe batera okukola n'ekigendererwa ky'okukolera omuyimbi amawulire n'erinnya okusigala mu bantu naddala mu kiseera kino nga ffoomu ya Sheebah esseemu.\nKu nsonga eno Bukenya yagambye nti eyo si nkola yaabwe, waaka w'omuyimbi waabwe\nyeeyongera akyali wamaanyi era ebintu ng'ebyo tebayinza na kubirowoozako naye ne yeegata ku mukama we Jeff okwebuuza ekigendererwa ky'abatambuza ebigambo. Sheebah yeegatta ku Jeff Kiwa mu 2014 era okuva olwo taddanga mabega.\nAba NATO bakubye ttanka za Gaddafi


Bukedde Online - Baddiifiri bakubiriziddwa okukuuma omutindo\nBADDIFIIRI b’eddaala lya FIFA bakubiriziddwa okwefaako okukuuma omutindo n’empisa bye bijja okubakuumira ku mutendera gwe baliko.\nMoses Magogo pulezidenti wa FUFA ng'akwasa ddifiiri Lydia Nantabo bbaagi ya FIFA ey'omwaka 2018. Nantabo y'omu ku baddiifiiri 21 abafuunye bbaagi ez'omutendera gw'ensi yonna ez'abakwasiddwa ku Lwokusatu nga December 27 ku kitebe kya FUFA e Mengo. (STEPHEN MAYAMBA)\nMoses Magogo pulezidenti wa FUFA ye yakubirizza baddifiiri abaafunye baagi za FIFA ezibakkiriza okulamula omupiira ku mutendera gw’ensi yonna ez’omwaka 2018 nga zino zaabakwasiddwa eggulo ku Lwokusatu (Dec 27) ku kitebe kya FUFA e Mengo.\nBaddifiiri 21 omugatte nga kuliko abakyala 5 be baakwasiddwa baagi zaabwe.\nKubano era 18 ba mupiira ogwa bulijjjo ogw’ebigere ate bannaabwe abalala 3 balamula mupiira gwa ku musenyu ogwakazibwako erya ‘beach soccer’.\nBaddifiiri baakufuna ebyambalo\nMagogo era yabategeezezza nti okutandika n’omwaka ogujja baddifiiri bonna abali ku mutendera ogwa FIFA bagenda kubakolera ekyambalo ekijja mu kitiibwa kyabwe naddala nga batambudde wabweru w’eggwanga ku mirimu emitongole.\nUganda y'esooka okukyaza Rwanda mu za CHAN\nExpress FC eremaganye ne Azam FC eya Tanzania Kisala n'awaga\n'Bell Uganda Cup' zitandise\nKabushenga yeetonze olw'ekifaananyi


Bukedde Online - Ababadde ku lusegere lwa Yiga bye baayogedde\nAbakozesa amazzi ga ttaapu geeyongedde - L...\nAdded 2nd November 2020\nOMUKYALA Kelisha Twinomugisha abadde ennyo ku lusegere lwa Pasita Augustine Yiga ‘Abizzaayo’, yamutenderezza olw’okunyweza emikwano nga tafaayo ne bwe bamwogerera.\nOMUKYALA Kelisha Twinomugisha abadde ennyo ku lusegere lwa Pasita Augustine Yiga ‘Abizzaayo', yamutenderezza olw'okunyweza emikwano nga tafaayo ne bwe bamwogerera.\nKelisha wano we yasinzidde okwebaza omusawo, Josephine Nalubega ow'e Nsambya ajjanjabye Yiga. Yagambye nti yasisinkana Yiga mu 2006 ng'akyali mu kkanisa ya biwempe awo n'amubulako ne baddamu okusisinkana mu 2013 okutuuka lw'afudde.\nAbantu nga bawaniridde Twinomugisha okugenda emagombe.\nYagambye nti obulwadde obwasse Yiga bwatandikira South Africa gye yasooka okulwalira sukaali n'endwadde endala. Yagasseeko nti w'afiiridde abadde yaakakola ekiraamo kye nga August 26. 2020 ekyasomeddwaako ekitundu ng'ekkanisa agirekedde mutabani we Andrew Jengo akulembere basumba banne.\nNabbi omukazi, Maggie Kayima y'omu ku bakyala ba Yiga abaayogedde nga bwe batalyerabira musumba oyo mu bulamu bwabwe olw'omukwano omungi gwe baalina. Yagasseeko nti yalemwa n'okufuna omusajja amwenkana.\nAbaami abaayogedde kwabaddeko Pasita Joseph Ssenyonjo ne Nabbi Bob ow'e Bulenga abaatenderezza Yiga bw'abadde omuyiiya ate ayagala Katonda ne bavumirira omusumba Jackson Ssenyonga eyayogeredde Yiga ebikankana.\nMaama wa Jjengo (ku kkono) ng'akaaba.\nMu kusabira omwoyo gwa Yiga okwakulembeddwa Pasita Fred Sserugo, minisita omubeezi ew'ebyobulambuzi, Godfrey Kiwanda yatendereza emirimu gya Yiga omuli okuzimba essinzizo ery'amaanyi n'ategeeza nti eky'omuwendo gw'abatuula mu masinzizo bakiteesaako okugwongeza. Pasita Jengo ng'akaaba. Omukyala ng'ayaziirana mu kuziika.


Isaaya 63 | Bayibuli ey'Oku Mukutu Gwaffe Ogwa Intaneeti | New World Translation\nYakuwa awoolera eggwanga ku mawanga (1-6)\nOkwagala okutajjulukuka Yakuwa kwe yalaga mu biseera eby’edda (7-14)\nEssaala ey’okwenenya (15-19)\n63 Ani oyo ava mu Edomu,+Ava mu Bozula+ ng’ayambadde ebyambalo ebya langi enkyamufu,Ayambadde engoye ez’ekitiibwa,Atambuza amaanyi amangi? “Ye nze, ayogera eby’obutuukirivu,Alina amaanyi amangi okulokola.” 2 Lwaki engoye zo mmyufu,Era lwaki ebyambalo byo biringa eby’omuntu asambirira ezzabbibu mu ssogolero?+ 3 “Nnasambirira ezzabbibu mu ssogolero* nga ndi bw’omu. Tewali muntu yenna yali nange. Nnabasambirira mu busungu bwange,Era nnabalinnyirira mu kiruyi kyange.+ Omusaayi gwabwe gwasammuka ku byambalo byange,Era engoye zange zonna zijjudde amabala. 4 Kubanga olunaku olw’okuwoolerako eggwanga luli mu mutima gwange,+N’omwaka gwe banaanunulibwamu gutuuse. 5 Nnatunula, naye tewaali annyamba;Nneewuunya nti tewali n’omu yannyamba. Omukono gwange gwe gwandokola,*+Era obusungu bwange bwe bwannyamba. 6 Nnasambirira amawanga mu busungu bwange,Nnabatamiiza n’ekiruyi kyange+Ne ngiwa omusaayi gwabwe ku ttaka.” 7 Nja kwogera ku bikolwa bya Yakuwa eby’okwagala okutajjulukuka,Ebikolwa bya Yakuwa eby’ettendo,Olw’ebyo byonna Yakuwa by’atukoledde,+Ebintu ebirungi ebingi by’akoledde ennyumba ya Isirayiri,Olw’okusaasira kwe n’olw’okwagala kwe okungi okutajjulukuka. 8 Kubanga yagamba nti: “Mazima ddala bantu bange, baana abatalirema kubeera beesigwa.”+ Kyeyava abeera Omulokozi waabwe.+ 9 Mu kubonaabona kwabwe kwonna yalumwanga.+ Era omubaka we* yabalokola.+ Mu kwagala kwe ne mu kusaasira kwe, yabanunula,+N’abayimusa era n’abasitula mu nnaku zonna ez’edda.+ 10 Naye baajeema+ ne banakuwaza omwoyo gwe omutukuvu.+ Kyeyava afuuka omulabe waabwe,+N’abalwanyisa.+ 11 Awo ne bajjukira ennaku ez’edda,Ennaku za Musa omuweereza we, ne bagamba nti: “Ali ludda wa Oyo eyabayisa mu nnyanja+ nga muli wamu n’abasumba b’ekisibo kye?+ Ali ludda wa Oyo eyamussaamu omwoyo gwe omutukuvu,+ 12 Oyo eyatambuliza omukono gwe ogw’ekitiibwa awamu n’omukono gwa Musa ogwa ddyo,+Oyo eyayawulamu amazzi mu maaso gaabwe+Asobole okwekolera erinnya ery’olubeerera,+ 13 Oyo eyabayisa mu mazzi agaali geetuumye,Ne batambula nga tebeesittadde,Ng’embalaasi bw’etambulira ku ttale?* 14 Ng’ebisibo bwe biba nga bigenze mu lusenyi,Omwoyo gwa Yakuwa gwabawummuza.”+ Bw’otyo bwe wakulembera abantu bo,Osobole okwekolera erinnya ery’ekitiibwa.*+ 15 Tunula wansi ng’oyima mu ggulu olabeNg’oyima mu kifo kyo ky’obeeramu ekitukuvu era eky’ekitiibwa.* Lwaki tokyafaayo? Lwaki tokyakozesa maanyi go? Ekisa kyo ekyefukuta+ era n’okusaasira kwo biri ludda wa?+ Tebindagiddwa. 16 Ggwe Kitaffe;+Wadde nga Ibulayimu ayinza obutatumanyaEra nga ne Isirayiri ayinza obutatutegeera,Ggwe, Ai Yakuwa, ggwe Kitaffe. Omununuzi waffe ow’edda lye linnya lyo.+ 17 Ai Yakuwa, lwaki otuleka ne tuva mu makubo go? Lwaki oleka emitima gyaffe okuguba, ne tuba nga tetukutya?+ Komawo ku lw’abaweereza bo,Ebika by’obusika bwo.+ 18 Abantu bo abatukuvu baabeera mu nsi okumala ekiseera kitono. Abalabe baffe balinnyiridde ekifo kyo ekitukuvu.+ 19 Okumala ekiseera kiwanvu tubadde ng’abo b’otofugangako,Tubadde ng’abo abatayitibwangako linnya lyo.\n^ Kwe kugamba, eryato erisogolerwamu omwenge.\n^ Oba, “gwe gwandeetera obuwanguzi.”\n^ Oba, “malayika eyava mu maaso ge.”\n^ Oba, “mu ddungu?”\n^ Oba, “eddungi.”\n^ Oba, “ekirabika obulungi.”


Tondism Faith May 5, 2022\nSsewamala House at Walusi\nLubanga Mwooyo, Maanyi era Buyinza bwa mutonzi Bwajuliriza mu Kabaka Bulamu Kabaka Kinene, Ssewamala, Walumbe, era Lubanga ne Nanyini Kubanga. Lubanga Yavunaanyizibwa Kukuffa era enyumba ye ezimbubwa nga ya Nsonda Nya Nga Ntaana.\nLubanga Omusambwa, Embuga yaagwo etuula Buluuli bwaba Mubuzaale, era effumu lya Lubanga Kyekifumu kyebasimisa ebinya by’enyumba.\nOmulabira kubaana abayiika Endusu, abakubwa Ensimbu, Y’akyaamya Emimwa, Yakyuusa endabika omuntu naaba nga Omugogo, Y’akubya abaana Yaabwe (Emandwa Yaabwe ya Wansi ne Wagulu). Lubanga y’avunanyizibwa kukusiba abalongo era omuntu akongojja omusambwa Ogwo yeka y’asiba abalongo. Lubanga atuula ku bakyaala.\nLubanga Mukazi Musajja era ayitibwa Nalongo oba Lubanga era taliiko bukazi oba Busajja yona agwaayo.\nLubanga bw’abeera mubutonzi ye Ssewamala. Emandwa eyo yesimbirwa olwango kubanga ne mundabika abikibwaako lwakuba aba akenena endusu era abeera n’endali.\nAmabanja ga Lubanga Ogalabira Kuki.\nLubaga abanja singa buli mwana gwozaala akubwa Yaabwe (Emandwa Yaabwe), amaka tegabulamu Nsimbu, ba Zolo, abayiika Endusu n’ebilala. Lubanga Aleeta Obulema, era abaana bazalibwa nga Balema singa aba abanja kubanga atambula n’omwooyo gwa Kitinda/Wanema.\nLubanga aleeta Obusobe era osanga ng’abaana bawasa banyinaabwe, bazaala mubenganda ab’ekika n’ebukojja.\nLubanga tebasobola Mukola nga omuntu tasamide era omuntu yena asooka Kusamira olwo n’alyooka akakanya emandwa eyo.\nMubuzaale atuula Buluuli, wabula Mubutonzi atuula kumwaliriro gwa Nabamba n’ogwa Musoke naye asinga kutuula kumwaliriro gwa Nabamba.\nAtuula Kubantu ng’emyooyo emirala?\nAtuula ku bantu naye tayogera\nTags: Kinene Kintu Lubanga Nambi Ssewamala Walumbe\n4 thoughts on “Lubanga Yaani?”\nKabogoza Mukaabya says:\nMwebale Okuweereza, Mwebale okutugirayo ekitiibwa kyennono yaffe. Bino tubade tuwulira babyogera naye mwongere okutumanyisa.\nNjagala Kubuuza, Yaabwe Ekoma ekukuba omwana nga wabbangaki?. Singa Akubwa mukoleraki?\nMeddy Lutaaya says:\nEkitegeeza Lubanga Ye Katonda? Kuba Ssewamala Ye Nanyini nsi era Katonda yeesubulira mu YYE ekitegeeza ye Katonda\nKevin saava says:\nNedaa katonda Ali omu ela ye TONDA telimulala sewamala mwana waTonda gwe yamalilamu ebyansi me gulu praise be to the almighty God Tonda\nKawanga Lubanga says:\nAte Ssewamala Yaani? Kuba ndaba obitabude, binemye okutegeera


OkusinziIra ku kiwandiiko ekyafulumiziddwa akulira ekitongole kino, Dr. Festus Luboyera, omuyaga ogumanyiddwa nga Tropical Cyclone (Ekinywa mpewo) ogwakubye amawanga g'obukiika ddyo bw'Afrika gwagoyezza amawanga ga Mozambique, Malawi ne Zimbabwe gulemesa empewo empeweevu okuva ku guyanja Indian ezandireese enkuba mu Uganda.\n"Wabula tulina essuubi nti ku ntandikwa ya wiiki eno ekinywampewo kino kigenda kuba kikendedde olwo enkuba etandike okutonnya", Dr. Luboyera bw'agamba.\nOmukungu mu by'embeera y'obudde okuva mu kitongole kino Yusufu Nsubuga annyonnyola nti ekinywampewo kino oluusi kijja ne kitakosa nnyo kutonnya kwa nkuba naye ku mulundi guno kibadde kya maanyi.\n"Ebbanga lyonna tufuna ebinywa mpewo mu guyanja Indian nga bino bitera kujja wakati wa January ne April 15.\nOluusi tebitukosa wabula eky'omulundi guno kyasimba okumpi ne Mozambique ne Madagascar nga kino kye kibadde kinywa empewo ezandituuse wano okutuwa enkuba", Nsubuga bw'agamba.\nAgamba nti, enkuba yali etandise bulungi nga bwe kyatebeerezebwa mu kusooka wabula yeesiba olw'ekinywa mpewo naye y'akutonnya mu bbanga eritali ly'ewala okusinziira ku bubonero bannassaayansi bwe balaba.\nEkiwandiiko ekyafulumiziddwa aba Network of Climate Journalists of the Greater Horn of Africa kiraga ng'okulwawo kw'enkuba tekukosezza Uganda yokka wabula n'amawanga g'obuvanjuba bw'Afrika gonna.\nKino kitegeeza nti embeera eno yavudde ku kinywampewo ekimanyiddwa nga "IDAI", ekisimbye mu luwannanda lwa Muzambique ate nga waliwo okuteebereza nti ekinywa mpewo kino kikyeyongera okubeerawo mu Guyanja Indian Ocean nga kino kitegeeza okweyongera kw'akasana.\nMu February, enteebereza y'obudde eraga engeri enkuba gy'esuubirwa okutonnya okuva mu March okutuuka mu May yafulumizibwa era n'etandikako wabula embeera y'akasana yatandika olwo abalimi abasimba ku nkomerero ya February n'entandikwa ya March ne bafiirizibwa.\nOlw'embeera eno ne Kenya waliwo ebitundu ebigambibwa okubeeramu okufa olw'enjala evudde ku kyeya. Okusinziira ku James Bataze omukugu mu kitongole ky'enteebereza y'obudde mu Uganda, eyayogedde n'aba Network of Climate Journalists of the Greater Horn of Africa, akasana kano ke tulaba mu March, kaasembayo okubeerawo mu 2017 enkuba lwe yalwawo olw'enkinywa mpewo.\n"Ssinga ekinywampewo kijja mangu ne kikoma ng'enkuba tennatandika kutonnya, tekikosa sizoni wabula ku luno kyaluddewo ekyavuddeko okulwawo kwa sozini y'okutonnya kw'enkuba.\nBataze annyonnyola nti, ebifo ebiri wansi empewo efuuwa egenda mu kitundu kino omuli n'empewo eyandi reese enkuba.\nAgamba nti, bwe kimala okujjula obulungi olwo ne kigwa ku ttaka nga ky'ekireeta n'okwonoona ebintu nga bwe gwabadde mu Mozambique.\n"Ekinywampewo bwe kinaaba kimaze okugwa, empewo yakuddamu okufuuwa nga bw'erina okuba. Abalimi balindeko okutuusa ku nkomerero ya March enkuba wesuubirwa okutonnya. Tusuubira nti enkuba yakutonnya okutuusa mu makkati ga June", Bataze bw'agamba.


Bukedde Online - By'olina okukwata obweso ku bajeti ya Uganda\nBy'olina okukwata obweso ku bajeti ya Uganda\nSarah Kyolaba; Amin yamuggya mu kiduula n'amukuba embaga makeke\nChameleone azudde Katonda we:\nBAJETI y'eggwanga eyasomwa Minisita Matiya Kasaija ku Lwokuna, bannabyabufuzi bangi bagenda kugyesigamako nga ba¬saba abalonzi obululu nga naawe omulonzi kisaana n’oba ng’olina ky’ogimanyiiko, baleme kukuguza mpewo\nBya Margret Nankinga\nBAJETI y'eggwanga eyasomwa Minisita Matiya Kasaija ku Lwokuna, bannabyabufuzi bangi bagenda kugyesigamako nga ba¬saba abalonzi obululu nga naawe omulonzi kisaana n’oba ng’olina ky’ogimanyiiko, baleme kukuguza mpewo. Bukedde Ku Ssande akufundirizza bajeti eno mu nsonga 30 z’olina okumanya era ezijja okukuyamba okuba omu¬manyi ku mbeera y’ebyenfuna nga bw’etambula mu ggwanga.\n1 Ebyenfuna bya Uganda bibalirirwamu obutabalika 75 n’obuwumbi 183.\n2 Ebyenfuna bigenda kukula ebitundu 5.8 ku buli 100 omwaka guno ogw'ebyensimbi 2015/2016.\n3 Densite z’eggwanga gavu¬menti ze yaleese zaakukozesebwa bbanka n’ebibiina ebiwozi okusala¬wo omuntu asaanidde okuwolwa ensimbi.\n4 Banka y’eggwanga ey’ebyokwekulaakulanya (Uganda Development Bank) gavumenti egyongeddemu essente okuva ku buwumbi 100 okutuuka ku buwumbi 500.\n5 Ssente ze tukozesa okusuu¬bula ebintu ebweru zikubisaamu ebiri ezo ze tufuna mu bintu bye tutunda ebweru. ( Okuva mu 2014 okutuuka mu March 2015, twakozesa ddoola obukadde 5,048.9 okusuubula ebyamaguzi ebweru kyokka ne tufuna ddoola obukadde 2,701.6 zokka mu bintu bye twatunda ebweru). Embeera eno egenda kweyongera kuba mbi omwaka guno anti ddoola esuubira okulinnya ebitundu 8.5 ku buli 100.\n6 Bbeeyi ya ssiringi bw’ogigeraageranya ne ddoola yeeyongera kugwa buli lukya kubanga bye tusuubula ebweru ebitwetaagisa okuba ne sseente za ddoola bingi okusinga bye tutunda ebweru ebireeta ddoola mu ggwanga.\n7 Gavumenti esuubira ok¬wongera ku bungi bw’ebintu bye tutunda ebweru ng’eyita mu makolero agongera omutindo ku birime n’ebiva mu bulunzi\n8 Bajeti ya Uganda ey’omwaka gw'ebyensimbi guno gwokka ya buwumbi 23,972.\n9 Emisolo gye tusasula gisuubirwa okuvaamu obuwumbi 11,333 so ng'omwaka ogwaggwa gyavaamu obuwumbi 9,799\n10 Ebyokwer¬inda bissiddwaako obuwumbi 1,632 n'obukadde 890 ng’okusinga zijja ku¬genda mu kutendeka abakuumaddembe n’okubafunira ebikoz¬esebwa ebiri ku mulembe.\n11 Obuwumbi 479 n'obukadde 960 eziteereddwa mu byobulimi n’obulunzi zigenda kusaasaany¬izibwa mu kufunira abalimi ebikozesebwa, okwongera omutindo ku birirme, oku-noonyereza, okukola ebidiba n’okulwanyisa endwadde.\n12 Gavumenti ezudde ettaka e Kaweweta ly’eyagala bw’eneeba eriguze okuzimbako ekkolero erisun¬sula ebintu by'etunda ebweru okunaaba ekyuma ky’amata, eky’ennyama, ekikola ebintu okuva mu bibala, ekikola engoye n’ekikola eddagala mu middo.\n13 Ensimbi obu¬wumbi 30 n'obukadde 800 zissiddwa mu byabulambuzi.\n14 Ssiringi obuwumbi 3,328 n'obukadde 790 zissid¬dwa ku byantambula nga zaakumaliriza en¬guudo omuli: Masaka - Nnyendo, Seeta – Namugongo, Kyaliwajala - Kira, Naalya - Kyaliwajjala - Namugongo Ring Rd (olugenda ku kiggwa ky’abajulizi n’olw'e Nakasongola. Endala ku¬liko; Kampala – Ntebe Express, Mpigi – Kanoni, Kampala Northern Bypass, Kanoni – Sembabule – Villa Maria, Mukono – Katosi/ Kisoga – Nyenga, Mukono – Kayunga – Njeru n’endala mu bitundu bya Uganda ebirala.\n15 Enguudo empya ezigenda okutandikibwako kuliko Mity¬ana - Mubende, Kibuye - Ntebe, Kampala – Mu¬kono, Nansana – Busunju, Masaka – Bukakata, Luuka – Kalangala n’endala\n16 Ssente zino zigenda kukozesebwa n’okuddaabiriza ekisaawe ky’ennyonyi e Ntebe.\n17 Abantu abalina obusimu obw’omu ngalo mu Uganda bali obukadde 19 mu emitwalo 50.\n18 Abalina yintaneeti bali obukadde buna mu emitwalo 30\n19 Obuwumbi 2,029 ezissiddwa mu byenjigiriza zaakukozesebwa okwongera ku bungi bwa ssente gavumenti z’ewa amasomero ga bonna basome, okuzimba amasomero 293, okutendeka abakulu b’amasomero n’abasomesa okwongera ku bungi bwa ssente eziwolebwa abayizi ba ssaayansi ku yunivasite, ng’abayizi 1,000 bagenda kweyongera ku muwendo gw’abayizi 1,201 abaawolebwa omwaka oguwedde\n20 Abasomesa ba yunivasite babongezza emisaala nga kati polofeesa afuna obukadde 6 mu emitwalo 30 buli mwezi.\n21 Ebyobulamu bissiddwaamu obuwumbi 1,270.8.\n22 Okufuna amazzi amayonjo n’ebyobuyonjo bissiddwaako obuwumbi 547 n'obukadde 300 nga zino ziriko ez’okuzimba eddongosezo ly’amazzi e Kinnawattaka.\n23 Omusolo ebitundu 10 ku 100 gussiddwa ku migaati n’ebiriibwa ebigwa mu ttuluba lino ne ku bibajje n’ebiweesebwa.\n24 Omusolo ebitundu 5 ku 100 gussiddwa ku woyiro w’ebidduka\n25 Omusolo gussiddwa ku kuzza obuggya layisinsi z’emmotoka ezisaabaza abantu n’ebyamaguzi.\n26 Omusolo ku mmotoka enkadde ezitali za byamaguzi gulinnyisiddwa okuva ku bitundu 20 okudda ku bi¬tundu 35 ku 100 ku mmotoka enkadde ez’emyaka 5 - 10 so nga ezo ezisinzaawo emyaka omusolo gulinnyisiddwa ne gudda ku bitundu 50 ku 100.\n27 Omusolo ku paasipoota gulinnye okuva ku 120,000 okudda ku 150,000/- kyokka bw’oba ogyagala mu lunaku lumu osasula 300,000/-.\n28 Bajeti etusaba kingi naye era esuubiza kingi nnyo ekitiisizza abantu nti ddala ky’esuubiza en¬eekituukiriza?\n29 Gavumenti ya Uganda ebanjibwa obutabalika 22 n'obuwumbi 800 ezirina okusasulibwa nga ziva mu musolo gwe tusasula.\n30 Bajeti yakoleddwa ng'esinziira ku kubala abantu akwakaggwa okwalaze nti Banna¬yuganda bali obukadde 34.9.\nBy''olina okukwata obweso ku bajeti ya Uganda\nOmubaka wa Uganda e Saudi Arabia yeeyanjudde eri Kabaka Abdullah bin Abdulaziz\nKabaka wa Kuwait awadde Afrika akakadde ka ddoola kalamba\nEkibiina ky'Amawanga g'Abasiraamu kiwadde Uganda obuyambi


Ebipooli eby'enkyusabuziba (Chemical compounds) - Wikipedia\nEbipooli eby'enkyusabuziba (Chemical compounds)\nMu kwogera okw’oluganda ,waliwo :\n(i)“ebipooli eby’enkyusabuziba”Ekipooli kigerageranye (ii)Ekipooli ebitali bya nkyusabuziba(nonchemical blends).\nEnkyukakyuka ezibaawo mu kipooli eby’enkyusabuziba ziviira ddala mu buziba bw’ekintu(ata atomic level) era ennukuta “.Ekipooli kino kibaamu ekwasowazo (chemical bonding) eziviira ddala mu buziba bwa “atomu ez’enjawulo.\nEkipooli ekeyekikemiko (chemical compound) , sabusitansi ey’enkyusabuziba ejjawo nga endagakintu(element) bbiri oba okusingawo ez’enjawulo zegasse wamu mu mugerageranyo ogw’ekipimo (fixed ratio). Amazzi (H2O), ekyokulabirako, kipooli kya nkyusabuziba oba ka tugambe nti kipoli ekikyuse obuziba , ekikolebwa obuziba(atomu) bwa ayidologyeni bubiri ku buli atomu(kaziba) ya okisigyeni emu. Sodiyaamukololayidi (NaCl) kipooli kya atomu ya sodium emu ku buli atomu ya kololayidi emu. Ekintu ekikulu ku kitooli kwe kuba nti kiba n’ekibalanguzo eky’ekikemiko (chemical formula), ekinnyonnyola omugerageranyo atomu za buli erementi mwe zekwasiwaliza.\nEkisonjozo 2: Ekipooli\nEkipooli eba sabusitansi ekolebwa endagakintu(elements) ez’enjawulo bbiri oba okusingawo nga zikwasiwaganyiziddwa wamu mu omugerageranyo ogw’enkomeredde (fixed ratio).\nEzimu ku ndagakintu ezisinga okukyaka mu bulamu obwa bulijjo mulimu Kitondekamazzi (hydrogen), Kaboni (carbon), Okisijeni, keriyamu (helium), n’endala ze tugenda okulaba. Molekyo biba birimba bya buziba nga bikwasiwaziddwa wamu(bonded together) mu ngeri y’emu ebigambo bwe biba ebirimba bya nnukuta. Ennukuta K esigala K mu buli kigambo ky’erimu mu ngeri y’emu atomu ya kaboni (C) bw’esigala nga atomu ya kaboni mu buli kitoori mw’eba eri. Endagakintu eza bulijjo ziyinza okuzimba molekyo za njawulo nnyo naye atomu ezikola erementi zino zo zisigala bwe zityo mu buli ndagakintu, mu buli kitoori. Yadde nga obuziba bulina enzitoya n’ensengeka za njawulo, zonna zizimbiddwa n’ebitundu bye bimu ebiyitibwa obusannyalazo (electrons), obukontanyo (protons) ne nampawengwa (neutrons) era ebitundu bya atomu bino bye bizimba obwengula nga bwe buli.\nNga bwe tulabye, ebipooli ziba sabusitansi ez’enkyusabuziba (pure substances), ezikolebwa endagakintu bbiri oba okusingawo nga endagakintu zino zikwasiwaziddwa okuva mu buziba bwazo, ntegeeza mu nkyusabuziba mu migerageranyo gy’enzitoya emigere (fixed mass ratios). Endagakintu mu kipooli zikwataganyizibwa wamu n’enkwasowazo ez’enkyusabuziba (chemical bonds). Okusobola okunnyonnyoka obulungi kalonda w’ebipooli ka tutandike ne molekyo. Molekyo gwe mulamwa ogunnyonnyola atomu ezikwasiganyiziddwa n’enkwasowazo ez’enkyusabuziba (chemical bonds).\nBuli mugattiko gwa atomu gukola molekyo. Ekipooli eba molekyo ekolebwa mu atomu eza erementi ez’enjawulo. Ebipooli byonna ziba molekyo naye si buli molekyo nti kipooli. Ggaasi ya ayidologyeni (H2) eba molekyo naye si kipooli kubanga ekolebwa buziba bwa ndagakintu bwa kika kimu kyokka. Amazzi (H2O) gayinza okuyitibwa molekyo oba ekipooli kubanga gakolebwa obuziba bwa ayidologyeni (H) ne okisigyeni(O).\nWaliwo enkwasowazo z’enkyusabuziba ezikwasawaza awamu obuziba za mirundi egy’enjawulo: Enkwasowazo ez’ekigabanyo n’enkwasowazo ez’ekivaatiso era eziyitibwa enkwaswazo ez’ekiyayayaano eky’amasannyalaze (electrovalent bonds). Atomu ezigabana obusannyalazo mu nkwasowazo z’ekikemiko (in a chemical bond) ziba n’enkwasowazo ez’ekigabanyo (covalent bonds). Molekyu ya okisigyeni (O2) kya kulabirako kirungi ekya molekyu erina enkwasowazo ez’ekirokeero (covalent bond). Enkwasowazo ez’ekiyayaano eky’obusannyalazo (Ionic bonds) zibaawo nga obusannyalazo bugabiddwa okuva mu atomu emu okudda mu ndala.\nOmunnyo gwo ku mmeeza (NaCl), kyakulabirako eky’ekipooli eky’enkwasowazo ey’ekiyayaano ky’obusannyalazo (ionic bond). Wakiwo n’enkwasowazo ey’ekika eky’okusatu: enkwasowazo ez’ekyuma (metallic bonds) ezibeerawo wakati wa atomu z’ekyuma. Tugenda kuteeka essira ku nkwasowazo ez’ekivaatiso (ionic bonds) n’enkwasowazo ez’ekigabanyo (covalent bonds).\nBino bigyidwa ku "https://lg.wikipedia.org/w/index.php?title=Ebipooli_eby%27enkyusabuziba_(Chemical_compounds)&oldid=21810"\nLuno olupapula lwasemba okukyusibwamu ku 11:04, 19 Gusooka 2017.


Bukedde Online - Ab'e Lukaya bakoze ekimeeza ne bacoomera ababakulira\nAb'e Lukaya bakoze ekimeeza ne bacoomera ababakulira\nAba FDC bayimbuddwa\n'Mukoppe obwesimbu bw'Omusumba Ddungu'\nEMIRIMU egikolebwa gaddibengalye mu Lukaya Town Council mu Kalungu gyogezza abatuuze ebikankana ne bassa abakulembeze ba Gavumenti ku nninga babannyonnyole ssente ze bafuna kye zikola.\nEnguudo ezijjudde ebinnya ebiregamyemu amazzi n’eza kkoolaasi ezikolebwa obubi, bye bisinze okwereeza abatuuze ebikya. Kkoolaasi akubwa mu nguudo ezikolebwa Lukaya Town Council ng’olwa Juma Road olulagibwa mu bajeti nti lwasasaanyizibwako bukadde na bukadde bwa ssente, baamuyise malyansimbi g’abekussa bokka.\nBeebuuzizza kkoolaasi wa kika ki afukirirwa n’ebikopo obukopo ng’eno bwe bamansa amayinja n’ebitiiyo kye bagambye nti kivuddeko awakoleddwa okwonooneka mu nnaku ntono.\nOlwa Kiti Road lwabatabulidde ddala ne balusimbamu ebitooke n’okulussaamu emisanvu ne baluziba nti kino kinaawaliriza abakulembeze baabwe okulujjukira kuba lubatadde mu kattu k’ebyenkulaakulana n’okutya ebidiba okubattira abaana.\nEnguudo empya ezigguddwawo mu Lukaya okumugaziya ng’olwabbuddwamu Kaguta Road n’endala nti zaabaddemu okuyiikiriza bannyini bibanja mwe zaayisiddwa ne bataliyirirwayo wadde ekikumi mu bintu byabwe ebyonooneddwa.\nOlwa mwasanjala (Kampala, Masaka, Mbarara), ekitongole ky’ebyenguudo ekya UNRA baakikiidde ensingo nti mu kabuga kaabwe (Lukaya) baalufunzizza nnyo ne batassaamu mabanga mmotoka mwe zisobola kuyimirirako kubaako bye zibagulako nga mu bibuga ebirala.\nKuno baagasseko nti mu kifo ky’okussa ebigoma ku mifulejje gy’amazzi awakutulira abantu n’emmotoka nti basizaamu buddinda bwa sseminti ate obunafu obwatandikiddewo okwatika nga bwe buggwamu.\nBino baabyogeredde mu lukiiko olwefaanaanyirizaako ‘Ekimeeza’ nga lwakubiriziddwa abakungu abaavudde mu ofiisi ya Katikkiro, Amama Mbabazi nga baakulembeddwaamu Sansa Mugenyi. Ekimeeza kyakubiriziddwa RDC e Kalungu, Tom Sserwanga.\nKu ky’enguudo z’e Lukaya, enninga baagitadde ku Town Clerk James Luyimbaazi, yinginiya David Mugagga ne Meeya Gerald Majera Ssenyondo nti be babakolera emirimu gadibengalye.\nKu by’obulamu, abatuuze baasabye Gavumenti ebalowoozeeko ku ddwaaliro ly’e Bbulakati eriri mu mbeera embi etakyawonya wabula okwongera okulwaza abalwadde naddala mu mateniti.\nNe bagamba nti eky’eddagala ettono bandikigumidde nti naye n’obuzimbe bwennyini bukaddiye n’engalama ezaabussibwamu zaawomoggoka ng’obuwundo bufukira abalwadde.\nAkulira abakozi mu Kalungu, Muky. Lillian Nakamate baakimutaddeko nti talondoola mirimu gy’assaako ssente ekivaako abagiweereddwa okwekolera nneemalidde olwo ssente za gavumenti ne zifa ttoge.\nEbyenjigiriza, enninga baagitadde kw’abikulira, Mariam Menhya ne yinginiya Robert Kaweesi bannyonnyole ekivaako kaabuyonjo ezaakakolebwa okuggwamu na lwaki batadde obukadde 46 ku kuzimba ebisenge bibiri byokka ku ssomero ly’e Kamuwunga ng’abayizi tebalina kaabuyonjo.\nAb’e Lukaya bakoze ekimeeza ne bacoomera ababakulira\nAkakiiko kalabudde Erias Lukwago\nEngeri gy'otangira ssennyiga w'e China\nUganda erina obukugu nobusobozi okwang'anga ssennyiga w'e China - Rt.Hon. Ruhakana Rugunda


Bukedde Online - Ebipapula bya sseminti kwe nsomedde n’abaana bange\nABAVUBUKA bangi okuyiiya okulaba bwe bafuna ssente kuvuddemu abamu okukola ebintu ebiyamba okukuuma obutonde bw’ensi ate n’okukola bizinensi nga tebataddeemu ssente nnyingi.\nGerald Odwori 29, omutuuze w’e Bunnamwaya - Ngobi mu disitulikiti ya Wakiso abantu abamu balowooza nti mulwadde wa mutwe bwe bamulaba akuhhaanya ebipapula bya sseminti ku nnyumba ezizimbibwa so ng’alonda bugagga.\nAlaga by’akola mu bipapula by’alonda by’agamba nti bimuyambye okukyusa obulamu bwe: Bwe nali nsoma dipuloma mu ssomo lya Art and Design mu ttendekero lya Michelangelo College of Creative Art e Kisubi, omusomesa yatugamba nti, omuntu omuyiiya ateekeddwa okukozesa ekintu abantu abalala kye batalaba nti kyamugaso n’akifuula eky’amakulu.\nBwe nneegatta ku yunivasite y’e Kyambogo, bazadde bange baali bamufunampola nga ssente ezimpeerera zibeekupya mpi era natandika okugaziya obwongo okulaba bwe nfuna ssente nsobole okuwewula ku bakadde bange.\nNasobola okukwatagana n’omuyizi Nicholas Arinaitwe eyali abumba ebibumbe mu kkanisa ez’enjawulo ne mmufuula mukwano gwange okusobola okufuna obumanyirivu mu mulimu gwe nasomerera ogw’okubumba. Namuyigako bingi era oluvannyuma nafuna obwongo obwokutandika okuyiiya okukola ebintu eby’enjawulo mu bipapula bya sseminti wadde entandikwa teyali nnyangu.\nNatandika okugendanga ku mayumba agazimbibwa nga nkuh− haanya ebipapula ebiweddemu sseminti era abantu abandabanga bampitanga mulalu, baatandika okwewuunya oluvannyuma lw’okulaba omulimu gwe mbikozesa nga mulungi era kati bye biyimirizzaawo obulamu bwange, amaka gange ne bakadde bange kwe mbalabirira.\nEngeri gye saalina ssente nagenda okulaba ng’ebipapula bya sseminti nsobola okubifuna ku bwereere. Ekirala byangu okufuula ekintu ky’oyagala engeri gye byanguwa okufunya.\nEbipapula bifuula omulimu omulungi era omwangu ne gunyirira mu buli mbeera yonna gy’ogwagalamu. Okweyambisa ebipapula kiyamba omuntu okufuna obumanyirivu mu kukola by’ayagala nga teyeeraliikirira kwonoona kuba asobola okukikyamya n’akiggyayo n’addamu okukikozesa.\nEBIKOZESEBWA OKUK OLA EBINTU BINO Nneeyambisa ebipapula bya sseminti. Obuwunga bwa muwogo kkiro emu njigula ku 1,200/-. Langi ez’enjawulo ze ngula wakati wa 5,000/- ne 10,000/-.\nObutimba bwa 3,000/-. Langi esiigibwa ku byuma ya 10,000/-ENKOZESA YAABYO 1 Obutimba buyamba okukola ne buggyayo endabika y’ekifaananyi ky’oyagala okukola okugeza ekinyonyi, ekimuli, omutwe gw’omuntu, ekitabo n’ebirala.\n2 Ebipapula bya sseminti bikozesebwa okukola omubiri, bino obyetoolooza ku katimba ne bikola omubiri gw’ekintu ky’oyagala okukola.\n4 Oluvannyuma lw’okukala obulungi tandika okukisalamu ebitundu by’omubiri ebiraga enkula y’ekintu ky’okola okugeza okulaga amaaso, ennyindo, emimwa, obulago, amatu, ebigere n’ebitundu ebirala eby’enjawulo.\n5 Oluvannyuma siiga langi ez’enjawulo eziba zisaanidde okugendako okusobola okukirabisa obulungi.\nEBBEEYI YAABYO Mbitunda okusinziira ku bunene bw’ekintu kye nkoze, ekitono ekisookerwako nkitunda wakati wa 100,000/- ne 150,000/- ate ekinene 200,000/- ne 400,000/- okutuuka ku 800,000/-. Abaguzi abamu bajja oluvannyuma lw’okulaba bye nkoze, n’abalala babalagirira ne bansaba okubakolera.\nMbitwala ne ku myoleso ng’eno nfunayo akatale kanene wadde abamu babeera tebaguliddeewo naye oluvannyuma bajja. Waliwo abagagga abantwala okubakolera ebintu bino mu maka gaabwe.\nBYE NFUNYEEMU l Nsobodde okweweerera ku yunivasite ne mmaliriza emisomo gyange. l Ze nkozesa okulabirira amaka gange, omukyala n’abaana. l Nfunye emikwano mingi egimpagira mu kungulako n’okumpa amagezi agannyamba okutereeza we kyetaagisa n’okulinnyisa akatale.\nl Nsomesezza abavubuka bangi okukola omulimu guno ekinsanyusa nti nange nnina kye nyambyeko mu kukendeeza ku bbula ly’emirimu abasinga lye bakaaba ng’ate ebisobola okuvaamu ssente.\nl Mu kapito owa 30,000/- gwe nnatandisa avuddemu ssente eziri mu bukadde ze nkozesa kati. abasinga okukozesa ebibumbe bino mulimu abantu abali mu ofiisi ez’enjawulo, abantu abalina amaka amanene, abaagala okuteeka mu makuumiro g’ebitabo, mu kkanisa n’ebifo ebisanyukirwamu ebirala bingi naddala wooteeri ennene.\nOkusoomoo zebwa Mu kiseera ky’enkuba nfuna obuzibu bungi ne ntuuka n’okufiirwa ssente kuba empapula ze nsiba n’obuwunga bwa muwogo zitwala obudde bungi okukala oluusi ne bivunda ekibyonoona.\nAbantu abandaba nga nnonda ebipapula bya sseminti mu bintundu eby’enjawulo nga tebamanyi kye nkola bampita mulwadde wa mutwe ekimpisaamu obubi oluusi wadde hhenda nkimanyiira mpola.\nNsuubira okukola essomero nga nsomesa naddala abavubuka mu kukola ebintu bino. Njagala okutandika okufuna emirimu n’okubisuubuza mu mawanga ag’omuliraano omuli Rwanda, Kenya, Tanzania, Sudan ne Congo. Nkubiriza abavubuka okuzuula ebitone baleme okutya okukkakkanyizibwa wabula atunuulire nnyingiza ya ssente basobole okweyimirizaawo.


Bukedde Online - Babakubye katono beegwe mu bulago\nNnaalongo w'emigogo gy'abalongo 2 asirittuse n'agwa mu kinaabiro...\nBabakubye katono beegwe mu bulago\nKlopp agaanyi okuzza Coutinho\nMagogo ayagala kuzza kitundu kya CECAFA ku...\nObutakozesa mikisa gye bafunye mu ddakiika 90 kitabudde abazannyi ba Five Stars Academy buli omu n'alumirizza munne okuyiwayo abawagizi.\nAbazannyi ba Royal Collage nga bajaganya.\nKisubi Mapeere S.S 0-1 Taggy High School\nFive Stars Academy 0(2)-0 (4) Royal Collage\nAbazannyi ba Five Stars Academy katono beegwe mu bulago nga buli omu alumirizza munne okuyiwayo ttiimu nga takozesa mukisa gwe yafunye okutwala ttiimu ku luzannya oluddako. Bano baakubiddwa Royal College ku peneti 4-2.\nOmupiira guno gwabadde ku mutendera gwa ligyoni (Buganda) mu mpaka za Airtel Rising Stars ezaabatasussa myaka 13 ne 17. Aba Royal College olw'ateebye peneti y'obuwanguzi oluvannyuma lw'omupiira okugwera mu maliri 0-0, ne bawaga nga bwe bagenda okusitukira mu 1,500,000/-.\nNg'omupiira tegunnagyibwako kawuuwo, abazannyi ba Five Stars Academy bazze mu kisaawe nga balalise okukaabya Royal Collage nga bagikuba ggoolo eziwera kuba ebiseera ebisinga obudde babumalira mu bitabo.\nBino olwagudde matu g'abazannyi ba Royal ne beekumakuma okuzannya omupiira gwa bbasi era okukakkana omupiira gwagenze okukomekkerezebwa ng'abazibizi ba Royal balemesa abateebi ba Five Stars.\nEkkanisa ewawaabidde Gavt.


Bukedde Online - Bakukkulumye olwa munnaabwe eyafudde obutwa\nOmugenzi Mayanja bw’abadde afaana.\nABATUUZE b’e Nabweru mu munisipaali y’e Nansana bakukkulumidde poliisi ne bannabyabufuzi mu kitundu kino olw'okwolesa obunnanfuusi ne batafaayo ku byenfa ya munnaabwe eyakolera ennyo poliisi mu Nabweru n’emiriraano.\nErnest Mayanja 45 abadde omutuuze wa Nabweru south yafudde ku nkomerero ya wiiki ewedde oluvannyuma lw'okunywa ebigambibwa okubeera obutwa. Ono yali akola nga crime preventer ku poliisi e Nabweru.\nMayanja eyasangiddwa nga aboyaanira mu kazigo ke oluvannyuma lwa baliraanwa okuwulira ebigulumba, bamusanze abimbye ejjovu n’amaaso okudda waggulu kyokka n’afa nga yaakatuusibwa mu ddwaaliro ly’e kiruddu. Yayatiikirira nnyo olw'ekibiina kye ekya ‘ssempa troupes’ ekibadde kiyimba ku mikolo n’okutendeka amasomero ag’enjawulo ebivuga n’amazina.\nAbatuuze balumiriza nti Mayanja yeewadde obutwa oluvannyuma lw’okubeera ne situleesi ng’eva ku bantu abamulyazaamanya ssente ze era ng’abadde yabatwala mu kkooti e Nabweru omusango gye gubadde gukyawulirwa.\nNnamwandu annyonnyodde Justine Nakyanzi nnamwandu agamba nti, babadde baayawukana n’omugenzi era ng’abadde yadda Luweero omugenzi n’asigala e Nabweru wabula nga bakolera wamu okulaba nga balabirira omwana waabwe. Agamba nti, ku Lwokubiri yafunye essimu okuva ewa landiroodi w’omugenzi ng’amubikira nti afudde.\nNnamwandu agamba nti, omugenzi alabika yeewadde obutwa kuba mu kazigo omugenzi mwabadde asula baasanze empeke z’eddagala ly’emmese n’akacupa ka dayizoni mu mpale y’omugenzi. Mulekwa asaba buyambi Diana Nambi (12) muwala w’omugenzi agamba nti yasembye okubeera ne kitaawe ku mikolo gya kabaka kyokka ng’omugenzi yeemulugunya ku bantu ab’enjawulo baakoledde ne batamusasula ssente kyokka nga naye amabanja gamuli mu bulago.\nYawanjagidde abazirakisa okumuyamba kuba kitaawe y’abadde amuwa obuyambi kati baamugoba fiizi. Era yawanjagidde abazirakisa abayinza okwongera okutumbula ekitone kye eky’okuyimba n’okuzina kuba kitaawe abadde yamuyigiriza.\nPoliisi eyogedde Omwogezi wa poliisi mu kampala n’emiriraano, Patrick Onyango yakakasizza okufa kwa Mayanja n’agamba nti poliisi esaaliddwa okuviibwako omuntu abadde agiyambako mu ngeri ez’enjawulo.\nPoliisi egamba nti omugenzi yava mu bbaala mu kiro ekyakeesa olwokubiri era bwe yadda awaka n’atandika okuwoggana n’okuboyaana ekyawaliriza baliraanwa be okuyingira mu nju ne basanga ng’abimbye ejjovu n’addusibwa mu ddwaaliro e kiruddu gye yafiira.\nOnyango agamba nti omugenzi yali ‘crime preventer’ era nga y’omu ku bantu abaaweebwa yunifomu za poliisi mu kukuuma obululu era yunifoomu ne bazizzaayo ku poliisi oluvannyuma lw’omulimu guno era ba ‘crime preventer’ bonna ne bassibwa wansi w’eggye lya UPDF era omugenzi abadde takyakolera poliisi.\nYayongeddeko nti poliisi tennakakasa kituufu kyasse Mayanja kuba bakyalinze bbaluwa okuva ew’omusawo. Yategeezezza nga poliisi bw’ekoze buli kisoboka okwenyigira mu nteekateeka z’okuziika munnaabwe eyabayambanga mu ntambuza y’emirimu.


Bukedde Online - Liigi y'okubaka ezzeemu okutojjera\nOwa Cranes azannyira e Girimaani atuuka nkya...\nSIZONI empya eya liigi y’eggwanga ey’okubaka yazzeemu okutojjera ku Lwomukaaga era bakirimaanyi ababiri aba Prisons ne NIC ne batandikira we bakoma okujojobya abalala.\nKCCA 29 – 40 Prisons\nUCU 25 - 26 Police\nNIC 45 – 23 UPDF\nMu kibinja eky’okubiri\nTLC 26 – 37 Maroons\nKawempe 29 – 36 Police Young\nBakyampiyoni b’omwaka oguwedde era abaakawangula n’ekya kirabu z’amawanga g’Obuvanjuba bwa Africa, aba Prisons kampeyini y’okweddiza ekikopo bagitandise na kuwuttula bawala ba Jeniffer Musisi, aba KCCA ku ggoolo 40-29 mu kisaawe e Namboole.\nMu gwazzeewo , Police yaggyeeyo n’agomu buto okwetaakuluza ku UCU gye yasinzizza ggoolo emu yokka bwe yabadde egiwangula 26 ku 25.\nKaweefube w’okweddiza ekikopo ekyabasuuzibwa Prisons, NIC yagitandise na kuwangula UPDF ku ggoolo 45 – 23.\nAte abajaasi b’eggye ly’eggwanga erya UPDF abakuba enkambi mu kisaawe e Namboole baasoose kujja mu bungi era ne bakubira bannyinaabwe enduulu ey'oluleekeleeke nga battunka ne NIC wabula baagenze okulaba nga ttiimu gye bazannya ebayinze ne batandika mpolampola okwebulungulula omu ku omu.\nOlw’okwagaala okwongera okuvuganya n’okulinnyisa omutindo mu liigi kibayambeko okusikiriza basiponsa okujja okussaamu ensimbi, liigi yakutuddwaamu ebibija bibiri; ekya bakirimaanyi n’ekya wansi era emipiira ebiri gye gyazannyiddwa mu liigi y’ekibinja kya wansi.\nTLC yakubiddwa Maroons 37-26 ate ttiimu y’ekitongole kya Poliisi ey’abato n'ekuba Kawempe 36-29.


Abazira Abaganda abaalwana tubakolere ekijjukizo – ababaka\nHome Topic Abazira Abaganda abaalwana tubakolere ekijjukizo\nAbazira Abaganda abaalwana tubakolere ekijjukizo\nHome › Forums › Ababaka Discussions for Unity and Peace › Masangaanzira / Crossroads › Abazira Abaganda abaalwana tubakolere ekijjukizo\nJune 21, 2012 at 12:33 pm #18279\nEkiteeso tekitandise bubi naye gyekiggweeredde nga kya bulyaake nnyo. Abamu ku abo abogerebwaako wano benoonyeza byaabwe, abala ababbye Obuganda nebabuleka nga bufujja musaayi. Abazira baffe tubamanyi. Atakakasibwa tasaana ku lukalala olwo. Mbu Kasirye Ggwanga!\nAbazira Abaganda abaalwana tubakolere ekijjukizo e Mmengo\nPulezidenti Museveni ng’assa ekimuli ku ntaana ya Musaazi e Kololo.\nABAMU ku ffe Abaganda abaali mu kulwana kw’e Luweero okuva mu 1981 okutuuka 1986, ne tuzzaawo Obwakabaka bwa Buganda, tusaba Ssaabasajja Kabaka Ronald Muwenda Mutebi II, asiime atuwe ettaka e Mmengo wali edda awaabeeranga ennyumba za baminista, tuzimbewo ebijjukizo by’abantu abaakulembera okulwana okwo.\nNkimanyi Pulezidenti Yoweri Museveni yakola ekijjukizo kya bamwoyo gwa ggwanga 36 abaalina emmundu 27 zokka ne bamira omwoyo ne balumba ettendekero ly’amagye e Kabamba nga February 27.\nEno ye yali emmanduso y’olutalo lw’okwenunula olwamala emyaka etaano mu nsiko y’e Luweero. Naye olw’okuba essuubi ly’okuzzaawo Obwakabaka lyali ttono singa NRM/NRA teyawangula, kye kiva kyetaagisa Ssaabasajja Kabaka asiime ajjukire abalwanyi.\nTuwulira nti omumyuka asooka owa ssentebe wa NRM Al Haji Moses Kigongo yali atuukiridde ku Kabaka n’amusaba okutegeka omukolo gw’okusiima abalwanyi nti kyokka kino abali ku lusegere ne Kabaka tebaakyagala nga bagamba nti ne Kabaka yennyini yali mulwanyi.\nMu nnaku ntono ezijja tujja kutwala okusaba kwaffe okwo eri Katikiro wa Buganda, Ying. J B Walusimbi akutuuse eri Ssaabasajja.\nSsaabasajja Kabaka bw’alisiima okusaba kwaffe, tugenda kuteekawo akakiiko k’abantu bataano akalivunaanyizibwa ku mulimu guno era kagenda kuggulawo akawunti mu bbanka kwe tuliteeka ensimbi ezirisoloozebwa mu bantu okukola omulimu ogwo.\nAkakiiko kano kagenda kuteekawo enkolagana ennungi wakati waako ne Gavumenti ya Ssaabasajja era ne Gavumenti eya wakati ku nsonga zonna ezikwata ku mulimu guno. Ebijjukizo bino bigenda kubeeramu eby’abantu bano:-\n1. Polof. Y.K Lule, eyali Ssentebe wa NRM eyasooka\n2. Pulezidenti Yoweri Museveni eyali omumyuka asooka owa ssentebe wa NRM era nga ye ssentebe wa NRA High Command\n3. Al Haji Moses Kigongo, eyali omumyuka owookubiri owa ssentebe wa NRM era ssentebe wa NRC\n4. Dr. Samson Kisekka eyali omukwanaganya mu nsi ez’ebweru\n5. Capt. Ahmed Sseeguya, omuduumizi wa NRA eyasooka\n6.Owek. Paul Kavuma eyatondawo eggye eryasooka\n7.Omulangira Badru Kakungulu eyatondawo eggye eryasooka\n8. Bishop Yokaana Mukasa eyali ow’e Mityana eyali n’abakulu abo waggulu ne bateekawo eggye eryasooka\n9. Edward Mugalu, eyawaayo ssente ennyingi mu lutalo\n10. Sam Mutyaba, naye eyawaayo ssente ennyingi mu lutalo\n11. Sam Ssebagereka, eyali owa UFM n’oluvannyuma NRM/NRA\n12. Dr. Andrew Lutaakome Kayiira eyakulira UFM\n13. Brig.Gen. Kasirye Gwanga eyali owa FEDEMU n’oluvannyuma NRA\n14. Maj. Roland Kakooza Mutale owa NRA\n15. Col. George Nkwanga eyali owa FEDEMU\n16.Omugenzi Luttamaguzi, omu ku bazira abattibwa\n17. Robert Serumaga eyali owa UFM\n18. Fred Guweddeko eyali owa UFF n’oluvannyuma NRM/NRA\n19. Al Haji Capt. Abbey Mukwaya owa NRM/NRA\n20. Col. Livingstone . Kateregga eyali owa UFM/NRA\n21. Gen. David Ssejjusa abangik gwe bamanyi nga Tinyefuuza\n22. Brig.Matayo Kyaligonza eyali owa NRA\n23. Lt. Col. Serwanga Lwanga eyali owa NRA\n24.Capt. Gertrude Njuba eyali owa NRA\n25. Brig. Proscovia Nalweyiso eyali owa NRA\n26. Capt. Olive Zizinga eyali owa NRA\n27. Hajjati Janati Balunzi Mukwaya eyali owa NRA\n28. Jack Sabiiti owa NRA\n21.Haji Abdul Nadduli owa NRM\n22.Haji Kasozi eyali owa NRA\n23. Haji Ediriisa Seddunga eyali owa NRA\n24. Lt. Col. Jacob Asiimwe eyali owa NRA\n22. Kalule Kagodo eyali owa UFM\n22. Rev. Bazira ayattibwa basajja ba Obote ku kiggwa ky’abajulizi e Namugongo.\n23. Brig. Lutaaya\n24. John Naggenda\n25. Besweri Mulondo\nAte bano wammanga baali mpagi luwaga mu kukola pulaani ez’okutegeka olutalo n’okuluwagira mu ngeri ezitali zimu: Sam Njuba, Polof. Kanyerezi, Joyce Mpanga, Kaaya Kavuma, Polof.Senteza Kajubi ne Ying. Kigozi. N’abalala bangi nnyo, kubanga baali nkumi na nkumi, siyinza kuboogera kubamalayo wano, naye nnina akatabo amannya agasinga obungi mwe gali.\nEkifo kino tugenda kukiteekamu ebifaananyi eby’abantu ab’amawanga amalala abeetaba mu kulwana okwo. Akakiiko ke kalikola pulaani ey’ekifo nga bwe kirifaanana n’okufuna ebyafaayo Kavuma Kaggwa Abazira Abaganda abaalwana tubakolere\nekijjukizo e Mmengo by’abalwanyi. Akakiiko kagenda kusaba buli alina ky’amanyi ku kulwaana\nHow To Get Free VCoin On IMVU Mobile\nWhen your brother work with your enemy to help you\nBUGANDA REPOSE VERSUS MUNANSI RADIO IN USA\nBusuulwa has made an impression in community


Omuvubuka yekumyeko omuliro lwa polisi ganira piki ye!. - fremer media\nOmuvubuka yekumyeko omuliro lwa polisi ganira piki ye!.\nOmuvuzi wa Booda booda mu kibuga ky’e Masaka Walugembe Hussein 19, yekumyeeko omuliro mu offiisi ya Traffic ku CPS e Masaka ogumutiddewo oluvannyama lw’okwegayirira abasirikale ba Uganda Police Force okumuddiza Piki piki gyebakwata wabula ne berema nga bamusaba emitwalo 10 gyabadde talina.\nWalugembe agenze nagula amafuta ga petuloli nagakweka mu jacket nakomawo mu offiisi neyekumako omuliro nga ayagala agiire wamu n’omusirikale eyaremedde piki piki ye wabula ono amwesimatuddeko namuleka nagiiramu yekka.\nBukyanga obulwadde bwa Covid-19 buzinda ensi, mu Uganda Pulezidenti Museveni yasaawo ebiragiro ebikugira aba boda boda okuvuga okususa esaawa kuminemu ezolwegulo era nga kigambibwa nti omuvubuka ono entambula ye eno webajikwatira\nOmuvubuka eyese nga bwabadde afanana


Bukedde Online - Engeri gy'ozimba ennyumba empya nga tomenye nkadde\nEngeri gy'ozimba ennyumba empya nga tomenye nkadde\nAbavubuka tebakyagwa kukuba kikalu\nEnviiri ennungi bw'ozisiba buli kiseera ki...\nEngeri gy’ozimba ennyumba empya nga tomenye nkadde\nDeogratious Nsubuga ng’alaga ennyumba ye gy’azimba nga bw’agisulamu.\nABANTU abalina ennyumba enkadde ne bafuna ekirowoozo ekizimba empya batera okusanga obuzibu okusalawo oba basooke kumenyawo nkadde oba bazimbiremu empya nga bwe bakyasula mu nkadde.\nBw’osigalamu osobola okulondoola entambula y’omulimu kyokka olina okugumira ebizibu ng’enfuufu, okutaataaganyizibwa abazimbi, okusengukasenguka n’oluusi okufuna obubenje. Kyokka bw’osalawo okuvaawo n’opangisa, obeera ogenda kusaasaanya ssente z’obupangisa, obukuumi bwa sayiti n’oluusi okuteekamu ssente z’entambula.\nKyokka bw’oba osigaddewo olina okwetegeka obulungi n’omanya ebbanga w’onoogimalira, okukuuma obulungi abantu bo obutafuna bisago.\nEBIRUNGI BY’OKUSOOKA OKUVA MU NNYUMBA\nOwona okutawaanyizibwa enfuufu eva ku nnyumba gye bakoonakoona n’amaloboozi g’abazimbi. lObeera tokyalina byama. Abazimbi buli kye balaba awaka kyangu okukiraalaasa ku kyalo ekiyinza okukuleetera ebizibu n’ababbi.\nOkusigala ku sayiti kiyinza okuwanvuya ebbanga omulimu gw’okuzimba we gwandiggweredde kubanga buli kiseera mulina okukyusa ebintu oba okulinda sayidi emu okusooka okukala.\nAbazimbi bajja kukusaba ssente nnyingi bw’ogeraageranya ku nnyumba gye basitudde omulundi ogumu. Kino kibatwalira obudde bungi nga balinda mukyuse ebintu n’ebitundu ebimu okukala.\nEbisenge by’ennyumba enkadde biyinza okugwa ne bikuba abantu engeri gye babikoonakoona ne bijjamu enjatika.\nEnzimba eyekikka kino ya bulabe nyo eri abasulamu naddala abaana olwe mpeewo eyingira nga eyita mu bituli ebyalekebwa mu bisenge.\nEBIRUNGI BY’OKUSIGALA MU NNYUMBA\nSsente ze wandibadde osaasaanya ku nnyumba gy’opangisa ziyinza okukola kinene ku nnyumba.\nKikwanguyira okulondoola omulimu n’okulemesa abazimbi okubba ebikozesebwa. Obeera olina obudde obwogeraganya ne yinginiya ku nnyumba eno ne musalawo mangu ekyokukola.\nEBITUNDU EBIKWETAAGISA OKUVA MU NJU\nBwe baba bakuba siriingi, okukuba pulasita n’okukomerera wandibadde ofuluma ennyumba okwewala obubenje, pulasita yeetaaga obudde okukala ate n’omusenyu oguyiikayiika gucafuwaza ennyumba yonna.\nBw’oba osiba tayiro abazimbi wandibadde obawa obudde bw’oba oyagala omulimu gunyume n’okuguma. Kino bw’otakikola ojja kwesanga nga tolina ky’okekkerezza. By’olina okutunuulira\nTuula n’omuzimbi omanye obudde bw’agenda okuzimbira ennyumba, weetegekere abantu bano abapya n’okumanya obudde bw’ogenda okumala nga tolina mirembe. Ennyumba gisalemu ebitundu. Manya ebitundu bye bagenda okukolako na ddi kubanga ennyumba yonna egenda kujjula enfuufu n’okucankalana. lFuna ekisenge w’okung’anyizza ebintu byo obibikkeko obutajjula nfuufu n’okwonooneka oba okubbibwa.\nAbaana n’ebisolo byo nga kapa n’embwa olina okubikuuma obulungi obutafuna buzibu nga bazimba.\nlGgwe n’ab’omu maka go mulina okwambala engatto oba ssapatu okwewala ebintu nga emisumaali, amabaati n’ebirala okubasala.\nOMUSUUBUZI AYOGEDDE Omusuubuzi w’e Kisoga mu Mukono akulaze engeri gye yazimbamu ennyumba ye ng’akyasula mu nkadde. Agamba nti yasooka n’afuna yinginiya n’omuzimbi ne beetegereza omulimu ne bakuba pulaani engeri gye bagenda okugukolamu.\nBaasima omusingi gwa ffuuti mukaaga ogwasimibwa wabweru w’ennyumba. Baasimba empagi ezimanyiddwa nga “column” eziyimirirako ennyumba. Twazzaako okusiba enkokoto n’amayinja n’okugatta empagi zino.\nTwagiwa akabanga ka mwezi mulamba okukakasiza ddala nti enkokoto ekaze n’egumira ddala. Bino olwaggwa ne ntandika okumenya ennyumba enkadde kyokka nga ntandikira mabega. Oluvannyuma twazimba omusingi mu ngeri emanyiddwa nga “Ground beam” okukuuma empagi zino okubeera mu kifo kimu.\nTwatandika okuzimba kyokka kino nakikola mu bitundutundu olw’enfuna yange. Kyokka omulimu okutambula obulungi olina okuba ng’ebintu ebisinga nga bbulooka, omusenyu,Ying. Elijiah Bbuule akulaze engeri gy’olina okuzimbamu ennyumba nga tosenguse mu nkadde newankubadde agamba nti mu nkola entuufu tokkikirizibwa kuzimba nnyumba mpya mu nkadde naddala ng’abantu bakyasulamu.\nAgamba nti kyangu abantu okufuna obubenje nga bbulooka zibakuba, okulinnya ku misumaali n’okubulwa emirembe nga osenguka okuva mu kisenge ekimu okudda mu kirala.\nKaaya Kavuma asiibuddwa Lutikko yabooze nga basiibula\nBuchaman ne Sempijja beekiise mu ssente za bapulomoota\nEyalumbye owa difensi akwatiddwa\nTaata asse omwana we ow'omwaka ogumu: KITALO!!!\nOmuvuzi wa bodaboda yeefuulidde omusaabaze n'amukaka omukwano


Bukedde Online - Obujulizi bw’embwa busibisizza abafumbo emyaka 25\nEyawamba looya wa KCCA bamusibye emyaka 30...\nJustine Mpamulungi ng’akaaba oluvannyuma lw’okusalirwa omusango.\nOBUJULIZI bw’embwa ya poliisi kkooti bwe yeesigamyeko n’esingisa abafumbo omusongo gw’okutta omuntu ne basibibwa emyaka 25.\nOmuserikale wa poliisi e Kawempe, Felix Okello ye yawadde obujulizi nga yeesigama ku byazuulibwa embwa ekonga olusu. Jenipher Namuwonge 31, yattibwa 2017 yali abeera mu Katoogo zooni e Bwaise mu muluka gwa Makerere III, omulambo gwe ne bagusuula mu luguudo mu zooni ya St. Francis nga guli bukunya.\nOmulamuzi Anthony Ojok olwatyemudde omusango, abafumbo ne batandikirawo okukaaba. Okello yategeezezza Omulamuzi mu Kkooti Enkulu e Nakawa nti bwe baamutegeeza ku ttemu lino, yagenda n’embwa mu kifo awaali obutemu buno n’ewunya ku mulambo olwo n’eryoka ebakunguzza nga bagenda bagigoberera okutuuka mu maka ga Jonathan Mazuku 35 ne mukyala we, Justine Mpamulungi 26. Yayita ku mayumba mangi agali mu kifo ekyo.\nBaakebera mu nnyumba ya Mazuku ne baggyamu ebigatto ebyaliko ebintu ebyefaanaanyiriza omusaayi ne sikaati eyaliko ettaka era bino byonna Mazuku ne Mpamulungi baabiteekako omukono nti babiggye mu nnyumba yaabwe era embwa yatuula okumpi ne Mazuku.\nEngoye n’ebigatto byatwalibwa e Wandegeya mu tterekero ly’omusaayi erya Gavumenti ne bikeberebwa era ne bazuula nga waliwo ebyali bikwatagana n’ebintu bye baasanga ku mulambo.\nOmulamuzi Ojok yagambye nti mumativu n’obujulizi bwa poliisi kubanga Okello yategeeza kkooti nga bwe yatendekebwa okukozesa embwa mu misango gino nga yalina obumanyirivu bwa myaka 11 era n’obujulizi bwonna baserikale banne bwe baaleeta bwali bukwatagana.\nYagambye nti mu kifo ekyo mwalimu amayumba mangi naye embwa yakonga olusu n’egenda mu maka gaabwe ekitegeeza nti be bazza omusango guno n’ategeeza nga bwe gubasinze era wano Mpamulungi atandikiddewo okukaaba. Omulamuzi yamugambye nti yategeera ekituufu kyokka n’asirika.\nOmusango guno Mazuku ne Mpamulungi n’abalala abatannakwatibwa baaguzza nga August,16, 2017. Wabula omulamuzi Ojok yalagidde baggyibweko emyezi mukaaga gye baamala ku limanda bwe batyo nga baakumalayo emyaka 24 n’emyezi 6. Mazuku ne Mpamulungi babadde bawoza bava wabweru.


Bukedde Online - Mmengo n'Abasiraamu bakukkulumye ku kabineeti empya\nGavt. yaakweddiza obuyinza bw’ekisaawe ky’e...\nAtigomya Kampala bamukukunudde Kasawo mu...\nMu nkyukakyuka, baminisita bana abava mu Buganda; Hajati Jannat Mukwaya , Haji Abdul Nadduli , Ida Erios Nantaba ne Charles Bakabulindi baasuuliddwa, abantu ab’enjawulo kye baatapuse nti Buganda tefunyee mu nkyukakyuka zino kubanga abapya abalondeddwa yafunyeemu Judith Nabakooba yekka mpozzi ne Gen. Edward Katumba Wambala eyafuuliddwa minisita omujjuvu.\nOmwogezi wa Mmengo, minisita Noah Kiyimba, yagaanyi okwogera ku kya Buganda okufuna oba okufiirwa mu nkyukakyuka zino ng’agamba nti Mukama waabwe y’amanyi ensonga kwe yasinzidde okusuula be yasudde n’okuleeta abapya.\nAbaalondeddwa, Kiyimba yagambye nti balina okusoomoozebwa okw’okutuukiriza obuvunaanyizibwa obwabakwasiddwa abantu basobole okufuna mu buwereeza bwabwe kuba ebizibu bingi ebiriwo mu ggwanga ebyetaaga okukolebwako.\nYawadde ekyokulabirako nti amataba gatta abantu, amalwaliro tegaliimu ddagala n’ebirala byonna ng’abantu eriiso balitunuulizza balondeddwa kulaba oba banaabyehhanga.\nBannaddiini nabo bavuddeyo ku nkyukakyuka zino, abamu ne bazisiima kyokka Abasiraamu ne bakukkuluma nti n’abantu baabwe ab’olubatu be babadde nabo ku kabineti nabo babasudde ne bagamba nti ensonga bazirekedde Allah.\nOmwogezi w’ekitebe ky’Obusiraamu e Kampalamukadde, Haji Nsereko Mutumba yeebuuzizza Abasiraamu kye baakola gavumenti eno n’agamba nti amawulire ag’okugobwa kwa Haji Abdu Nadduli ne Hajati Janat Mukwaya gaabakubye wala.\nNsereko yagambye nti wadde Abasiraamu bongedde okusoma nga n’obululu Pulezidenti babumuwa mu bungi kyokka eby’okubawa ebifo mu gavumenti bibyesambye.\nN’agamba nti Abasiraamu si bamativu n’ensonga eno. Yategeezezza nti abantu abawa Pulezidenti amannya g’abalondebwa ku bifo mu gavumenti nabo balina okwekenneenyezebwa kuba kirabika tekuli Basiraamu y’ensonga lwaki teri ayogerera Basiraamu\n‘’Bannaffe ab’eddiini endala tuwulira Pulezidenti abeebuuzaako nga tannalonda ffe tetumanyi lwaki tetwebuuzibwako’’ Nsereko bwe yagambye. N’asaba Pulezidenti alonde omuwabuzi we ku nsonga z’Obusiraamu.\nOmumyuka wa Viika w’e Namirembe Rev. Samuel Muwonge yagambye nti alina essuubi nti abaalondeddwa bajja kuyamba okusitula obulamu bwa Bannayuganda.\nN’agamba nti Minisita Beti Kamya mukyala Mukristaayo era alina essuubi nti ajja kuyamba okulwanyisa ebizibu ebiriwo ku ttaka naddala ekibbattaka ekikudde ejjembe mu bitundu by’eggwanga ebitali bimu.\nYayongedde n’abantu nga Gen. Katumba Wamala naye musajja Mukristaayo era naye alina essuubi nti ajja kulwanyisa ekizibu ky’enguudo embi n’amataba agayitiridde okutataganya abantu.\nKyokka yagambye nti abavubuka beetaaga okwongerwa mu gavumenti kuba nabo bangi ng’ate bababadde batono mu kabineti. N’agamba nti ayagala obuwereza butuuke ku bantu basobole okuganyul\nEddagala lya Siriimu lyandiba nga lifunyise: Omuntu owookubiri abadde amulina awonye\nPaapa avuddeyo ku bya Coronavirus\nAbantu muggye eby'okubalaatira mu nsonga z'enzige - Minisita Ssempijja\nAbakulira eby'okwerinda mu ggwanga bagumizza Bannayuganda ku ttemu